hotchpotch/miracl-hf-unified huggingface dataset:
ธงชาติเนปาล
ธงชาติเนปาล เป็นธงชาติเดียวในโลกที่มิได้มีรูปทรงสี่เหลี่ยมผืนผ้า ธงนี้เป็นการรวมธงสามเหลี่ยมสองผืนกันให้ง่าย สีแดงเลือดหมูเป็นสีของกุหลาบพันปี ซึ่งเป็นดอกไม้ประจำชาติ สีแดงยังเป็นสัญลักษณ์แห่งชัยชนะในสงคราม ขอบน้ำเงินเป็นสีแห่งสันติภาพ กระทั่ง พ.ศ. 2505 ดวงอาทิตย์และจันทร์เสี้ยว มีหน้ามนุษย์ด้วย ใบหน้าถูกนำออกเพื่อทำให้ธงทันสมัย ใบหน้ายังเหลืออยู่บนดวงอาทิตย์และดวงจันทร์บนธงพระมหากษัตริย์กระทั่งมีการล้มล้างพระมหากษัตริย์ใน พ.ศ. 2551
ธงได้รับมาใช้ ด้วยการจัดตั้งรัฐบาลภายใต้รัฐธรรมนูญใหม่ ในวันที่ 16 ธันวาคม พ.ศ. 2505 ธงสามเหลี่ยมแต่ละผืนได้เคยถูกใช้ก่อนหน้านี้เป็นเวลากว่าสองศตรรษและธงสามเหลี่ยมคู่ตั้งแต่คริสต์ศตวรรษที่ 19 ธงยืมการออกแบบพื้นฐานจากรูปแบบดั้งเดิม ซึ่งได้ถูกใช้มาเป็นเวลากว่า 2,000 ปี
ดับเบิลยูซีดับเบิลยู ทันเดอร์
ดับเบิลยูซีดับเบิลยู ทันเดอร์เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์แชมเปี้ยนชิพเรสต์ลิง (ดับเบิลยูซีดับเบิลยู) โดยออกอากาศ ตั้งแต่วันที่ 8 มกราคม ค.ศ. 1998-21 มีนาคม ค.ศ. 2001 ทางช่องTBS
ชะนีแก้มขาว
ชะนีแก้มขาว (, ) เป็นชะนีชนิดหนึ่ง
มีลักษณะที่แตกต่างกันชัดเจนระหว่างตัวผู้และตัวเมีย กล่าวคือ ตัวผู้จะมีขนสีดำตลอดทั้งลำตัว ยกเว้นบริเวณแก้มซึ่งจะมีสีขาวเด่นชัด ส่วนตัวเมียนั้นจะมีขนสีเหลืองอ่อนหรือสีครีมตลอดทั้งลำตัว ยกเว้นบริเวณกระหม่อมหรือกลางศีรษะซึ่งมีสีดำ
ขนาดเมื่อโตเต็มที่มีความยาวลำตัวตั้งแต่ศีรษะ 45-63 เซนติเมตร น้ำหนักตัวผู้ประมาณ 5.6 กิโลกรัม ขณะที่ตัวเมีย 5.8 กิโลกรัม
มีการกระจายพันธุ์ในป่าดิบชื้นของทางตอนเหนือของลาวติดต่อกับพรมแดนเวียดนาม และจีน
มีพฤติกรรมและนิเวศวิทยาอยู่รวมกันเป็นฝูงขนาดเล็ก ๆ บนต้นไม้สูง ซึ่งในฝูงจะเป็นครอบครัวกัน ประกอบไปด้วยตัวผู้จ่าฝูง 1 ตัว ตัวเมีย 1 ตัว และลูก ๆ อีก 2-3 ตัว จะมีอาณาเขตครอบครองเป็นของตัวเอง และมักจะส่งเสียงร้องที่สอดประสานกันระหว่างตัวผู้และตัวเมีย ขณะที่ห้อยโหนไปกับกิ่งไม้ โดยที่ตัวผู้จะมีเสียงร้องที่สลับซับซ้อนกว่า
ประชากรชะนีแก้มขาวในจีน เดิมเคยเหลือเพียง 60 ตัวเท่านั้น ก่อนที่จะมีการอนุรักษ์ ซึ่งปัจจุบันได้มีจำนวนเพิ่มขึ้นแล้ว
ชะนีแก้มเหลือง
ชะนีแก้มเหลือง (; ) เป็นชะนีชนิดหนึ่ง
มีลักษณะ ขนาดและรูปร่างใกล้เคียงกับชะนีแก้มขาว ("N. leucogenys") และชะนีดำ ("N. concolor") ซึ่งอยู่ในสกุลเดียวกันมาก น้ำหนักเมื่อโตเต็มที่ประมาณ 5.75 กิโลกรัม
มีความแตกต่างกันระหว่างตัวผู้และตัวเมีย โดยตัวผู้จะมีขนตามลำตัวสีดำ มีขนสีทองปนแดงบริเวณแก้มและมีขนสีขาวบริเวณคาง ส่วนตัวเมียจะมีจนสีครีมตลอดทั้งลำตัว ส่วนในตัวลูกวัยอ่อนจะมีขนสีขาวนวลทั้งตัวทั้งตัวผู้และตัวเมีย
พบกระจายพันทางแถบเทือกเขาอันนัม อันเป็นพรมแดนระหว่างประเทศลาวกับเวียดนามทางตอนกลางและตอนใต้ และบางส่วนของกัมพูชา
มีพฤติกรรมความเป็นอยู่คล้ายกับชะนีชนิดอื่น ๆ คือ อาศัยและหากินบนยอดไม้สูงในป่าดิบ โดยมีอาหารหลัก คือ ผลไม้ และใบไม้อ่อน มักออกหากินในเวลากลางวันโดยห้อยโหนไปตามกิ่งไม้ มีเสียงที่สอดประสานกันระหว่างเพศ โดยที่ตัวผู้มักจะส่งเสียงร้องหลังจากที่ตัวเมียร้องเสร็จแล้ว
เพียงพอนสีน้ำตาล
เพียงพอนสีน้ำตาล หรือ เพียงพอนเล็ก (; ) เป็นสัตว์เลี้ยงลูกด้วยนมกินเนื้อชนิดหนึ่ง จำพวกเพียงพอน
มีรูปร่างเพรียวยาว ว่องไวปราดเปรียว มีลักษณะเด่นคือ มีสีขนแบ่งแยกกันชัดเจน โดยสีขนด้านบนลำตัวจะเป็นสีน้ำตาลแดง ส่วนด้านล่างซึ่งเป็นด้านท้องจะเป็นสีขาว ในฤดูหนาวสีขนด้านบนจะเปลี่ยนเป็นสีขาวทั้งลำตัว
มีความยาวลำตัวตั้งแต่หัวจนถึงโคนหาง 18-23 เซนติเมตร ความยาวหางประมาณ 5-7 เซนติเมตร น้ำหนักประมาณ 45-130 กรัม
มีการกระจายพันธุ์ที่กว้างขวางมากตั้งแต่ทวีปยุโรป, อเมริกาเหนือ, เอเชียตะวันตก, มณฑลเสฉวนในประเทศจีน และตอนเหนือของเวียดนาม แบ่งออกเป็นชนิดย่อยได้ถึง 19 ชนิด (ดูในตาราง)
มีพฤติกรรมอาศัยและหากินตามพื้นดินเป็นหลัก โดยล่าสัตว์ขนาดเล็กกว่ากินเป็นอาหาร เช่น นก, หนู, ตุ่น, กระต่าย โดยบางครั้งจะใช้ลำตัวที่เพรียวยาวนั้นมุดเข้าไปลากจับจากในโพรงดินหรือรัง ในฤดูผสมพันธุ์จะอยู่ด้วยกันเป็นคู่ สามารถปีนต้นไม้ได้ และปราดเปรียวว่องไว บางครั้งอาจขึ้นไปนอนหลับบนต้นไม้ได้
ยอดโชกุนผู้กล้าหาญ
ยอดโชกุนผู้กล้าหาญ (,) เป็น ละครโทรทัศน์ จากญี่ปุ่นที่ออกอากาศทางช่อง ทีวีอาซาฮี เมื่อวันที่ 7 มกราคม ค.ศ. 1978 และออกอากาศตอนสุดท้ายเมื่อวันที่ 29 ธันวาคม ค.ศ. 2008 โดยละครเรื่องนี้ถือได้ว่าออกอากาศยาวนานที่สุดในญี่ปุ่นโดยใน ประเทศไทย ออกอากาศทางช่อง ทรูเอเชียนซีรีส์
โดยในละครเรื่องนี้จะย้อนไปในสมัย โชกุน โทะกุงะวะ โยะชิมุเนะ โชกุนคนที่ 7 ที่ได้ปลอมตัวเป็น ซามูไร พเนจรชื่อ โทะคุดะ ชินโนะสุเกะ เพื่อออกตรวจราชการทำให้ท่านโชกุนได้พบกับผู้คนและคดีต่างๆมากมาย
เพียงพอนไซบีเรีย
เพียงพอนไซบีเรีย (, ) เป็นเพียงพอนชนิดหนึ่ง
มีรูปร่างคล้ายกับเพียงพอนทั่ว ๆ ไป คือ เพรียวยาว ส่วนขาสั้น ลำตัวด้านบนมีสีน้ำตาลอ่อน บริเวณส่วนท้องจะมีสีที่อ่อนกว่า แต่สีจะเข้มขึ้นในช่วงฤดูร้อน ขนบริเวณคอจะมีสีขาวหรือสีน้ำตาลแดง มีขนาดโตเต็มที่ประมาณ 27-30 เซนติเมตร ความยาวหางประมาณ 13.5-15 เซนติเมตร โดยตัวผู้จะมีน้ำหนักและขนาดที่ใหญ่กว่าตัวเมีย น้ำหนักประมาณ 0.5-2 กิโลกรัม
มีการกระจายพันธุ์ค่อนข้างกว้าง โดยพบตั้งแต่ไซบีเรียในรัสเซีย, เอเชียกลาง, เอเชียตะวันออก, อนุทวีปอินเดีย, ภาคเหนือและภาคอีสานของไทย และทางตอนเหนือของลาวและเวียดนาม
มักอาศัยอยู่ในป่าที่อุดมสมบูรณ์ที่มีความชื้นไม่มากนัก และอยู่ในระดับพื้นที่สูงจากระดับน้ำทะเล 1,500-5,000 เมตร บางครั้งอาจเข้ามาหากินในพื้นที่เกษตรกรรมของมนุษย์ได้ ออกหาสัตว์ขนาดเล็กกว่า เช่น หนู เป็นอาหาร ออกหาอาหารทั้งในเวลากลางวันและกลางคืน ส่วนใหญ่ใช้ชีวิตอยู่ในโพรงดิน ผสมพันธุ์ในเดือนกุมภาพันธ์-พฤษภาคม ตั้งท้องนาน 35-45 วัน ออกลูกครั้งละ 4-10 ตัว
จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
เพียงพอนเส้นหลังขาว
เพียงพอนเส้นหลังขาว หรือ เพียงพอนหลังขาว (; ) เป็นเพียงพอนชนิดหนึ่ง
มีรูปร่างเหมือนกับเพียงพอนชนิดอื่น ๆ แต่มีลักษณะเด่น คือ มีแถบสีขาวแคบ ๆ พาดตามแนวสันหลังบริเวณกึ่งกลางหลัง ตั้งแต่ท้ายทอยจรดโคนหาง และมีอีกแถบสีคล้ายคลึงกันตามแนวกึ่งกลางของใต้ท้อง ขนตามบริเวณลำตัวและหางมีสีน้ำตาลเข้ม บริเวณใต้คางและใต้คอมีสีเหลืองอ่อน หางมีความยาวประมาณครึ่งหนึ่งของลำตัว ตัวผู้จะมีแถบขนสีขาวพาดอยู่เพียงเส้นเดียว ขณะที่ตัวเมียจะมีอยู่ด้วยกันสองเส้น
มีความยาวลำตัวตั้งแต่หัวจรดโคนหางประมาณ 27.5-32.5 เซนติเมตร ส่วนหางยาว 14.5-20.5 เซนติเมตร น้ำหนักตัวประมาณ 1-2 กิโลกรัม
พบกระจายพันธุ์ในป่าบนภูเขาที่มีความสูงจากระดับน้ำทะเลประมาณ 1,200-2,000 เมตร และเคยมีรายงานว่าพบในป่าผลับใบบนพื้นที่สูง ตั้งแต่แคว้นสิกขิมในอินเดีย, เนปาล, ภูฐาน, จีนทางตอนใต้, ลาวและเวียดนามทางตอนเหนือ และภาคเหนือและภาคอีสานของไทย
มีพฤติกรรมออกล่าเหยื่อในเวลากลางวัน โดยมักล่าสัตว์ขนาดเล็ก เช่น หนู เป็นอาหาร โดยเมื่อจับได้แล้วมักจะกัดที่จมูกจนตาย
ในประเทศไทย จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
เกิลส์เจเนอเรชันทัวร์
เกิลส์เจเนอเรชันทัวร์ () เป็นเอเชียทัวร์คอนเสิร์ตครั้งที่ 2 ของกลุ่มศิลปินหญิงจากเกาหลีใต้ เกิลส์เจเนอเรชัน หรือ โซนยอชิแด โดยคอนเสิร์ตนี้เริ่มการแสดงที่โซล เกาหลีใต้ ก่อนจะทำการทัวร์ไปตามเมืองต่างๆในเอเชียอีก 4 เมืองคือ กรุงไทเป ประเทศไต้หวัน, ประเทศสิงคโปร์, เกาะฮ่องกง ประเทศจีน และปิดท้ายที่กรุงเทพมหานคร ประเทศไทย
SM Entertainment ต้นสังกัดของโซนยอชิแดได้ประกาศการจัดเอเชียทัวร์คอนเสิร์ตครั้งนี้อย่างเป็นทางการในช่วงเดือนมิถุนายนปีพ.ศ. 2554 เริ่มการเปิดจองบัตรเมื่อวันที่ 7 มิถุนายนผ่านทาง GMarket โดยคอนเสิร์ตในเกาหลีใต้จะจัดในวันที่ 23-24 กรกฎาคม พ.ศ. 2554
ต่อมาในวันที่ 11 ตุลาคมก็ได้มีประกาศถึงการจัดคอนเสิร์ตนี้ในประเทศสิงคโปร์ในวันที่ 9 ธันวาคม แต่เนื่องจากเมื่อเปิดจองบัตรนั้น บัตรคอนเสิร์ตได้จำหน่ายหมดในเวลาอันรวดเร็ว จึงต้องมีการเพิ่มรอบการแสดงในวันที่ 10 ธันวาคม ส่วนคอนเสิร์ตที่ฮ่องกงนั้นได้จัดขึ้นเมื่อวันที่ 15 มกราคม พ.ศ. 2555 ก่อนจะสิ้นสุดการทัวร์คอนเสิร์ตนี้ที่กรุงเทพฯ ประเทศไทย เมื่อวันที่ 12 กุมภาพันธ์ โดยเมื่อเริ่มทำการเปิดจองบัตรคอนเสิร์ตในประเทศไทยนั้น โซนยอชิแดก็ได้ทำลายสถิติการจองบัตรคอนเสิร์ตที่รวดเร็วที่สุดในประเทศไทย โดยบัตรราคาสูงสุดของคอนเสิร์ตนั้นขายหมดในเวลาเพียง 10 นาที และบัตรคอนเสิร์ตกว่า 11,000 ที่นั่งก็จำหน่ายหมดภายในเวลาเพียง 20 นาที ซึ่งถือเป็นสถิติการเปิดจองบัตรคอนเสิร์ตที่บัตรขายหมดเร็วที่สุดในประเทศไทย
ในวันที่ 12 กุมภาพันธ์ พ.ศ. 2555 ซึ่งเป็นวันแสดงคอนเสิร์ตในประเทศไทย สมาชิกของโซนยอชิแดก็ได้แจ้งว่า ประเทศไทยจะเป็นประเทศสุดท้ายในการทัวร์คอนเสิร์ตครั้งนี้
หมาหริ่ง
"ระวังสับสนกับ: หมูหริ่ง"
หมาหริ่ง หรือ หมาหรึ่ง (; ) เป็นสัตว์เลี้ยงลูกด้วยนมขนาดเล็ก ในสกุล "Melogale" ในวงศ์เพียงพอน (Mustelidae)
เป็นสัตว์กินเนื้อขนาดเล็ก จัดเป็นแบดเจอร์สกุลหนึ่ง มีลำตัวยาวประมาณ 33-39 เซนติเมตร ส่วนหางยาว 15-21 เซนติเมตร น้ำหนักประมาณ 2 กิโลกรัม มีช่วงขาที่สั้น เล็บนิ้วกางแยกออกจากกันและมีกรงเล็บที่แหลมคม สีขนเป็นสีน้ำตาลแกมเทาจนถึงสีดำ ส่วนหัวมีสีเข้มกว่าลำตัว มีลายแถบสีขาวระหว่างตาแถบหนึ่ง ซึ่งเห็นได้ชัดเจน และมีแถบสีขาวข้างแก้มและเหนือตาจากผ่านตามแนวสันคอจรดถึงหัวไหล่
เป็นสัตว์ที่มีกลิ่นตัวรุนแรง เนื่องจากมีต่อมผลิตกลิ่นอยู่ที่อยู่ที่บริเวณใกล้ก้น ซึ่งจะผลิตกลิ่นเหม็นออกจากเมื่อถูกคุกคามหรือตกใจ จัดเป็นสัตว์ที่ปรับตัวให้เข้ากับสภาพแวดล้อมได้หลากหลายประเภท ตั้งแต่ป่าดิบ, ทุ่งหญ้า, นาข้าว จนถึงพื้นที่เกษตรกรรมต่าง ๆ ได้เป็นอย่างดี ในตอนกลางวันจะนอนหลับพักผ่อนในโพรงดินหรือโพรงไม้ ออกหากินในเวลากลางคืน ซึ่งกินได้ทั้งพืชและสัตว์ต่าง ๆ อาทิ ผลไม้, ลูกไม้, สัตว์เลื้อยคลานและสัตว์ครึ่งบกครึ่งน้ำขนาดเล็ก, แมลง, หนู, หอยทาก เป็นต้น ซึ่งบางครั้งอาจปีนต้นไม้ขึ้นไปหากินได้
ฤดูผสมพันธุ์จะอยู่ในช่วงฤดูร้อน โดยจะอยู่ด้วยกันเป็นคู่ ตั้งท้องนานประมาณ 3 เดือน ออกลูกครั้งละ 1-3 ตัว ในราวเดือนพฤษภาคม-มิถุนายน ซึ่งในบางครั้งอาจพบอยู่ด้วยกันในโพรงเดียวประมาณ 4-5 ตัว
พบกระจายพันธุ์ในภูมิภาคเอเชียใต้จนถึงเอเชียอาคเนย์และเอเชียตะวันออก ในประเทศไทยพบเพียงชนิดเดียว ในปัจจุบัน แบ่งออกได้เป็น 5 ชนิด ได้แก่
คาราคอล
คาราคอล (คีร์กีซ: Каракол; ) หรือเดิมชื่อ เปอร์เซวัลสค์ () เป็นเมืองใหญ่เป็นอันดับ 4 ของประเทศคีร์กีซสถาน ตรงปลายสุดด้านตะวันออกของทะเลสาบอิสซิกกัล อยู่ห่างจากชายแดนประเทศจีน 150 กิโลเมตร และอยู่ห่างจากเมืองหลวง กรุงบิชเคก 380 กิโลเมตร เป็นเมืองหลวงของจังหวัดอิสซิค-คุล
เมเคเล
เมเคเล หรือ มาคาเล (อัมฮารา: መቐለ; ) เป็นเมืองทางตอนเหนือของประเทศเอธิโอเปีย ทางตะวันออกเฉียงเหนือของทะเลสาบทานา เป็นเมืองหลวงของเขตทิเกรย์ ตั้งอยู่ที่จุดพิกัด อยู่สูงจากระดับน้ำทะเลปานกลาง 2,084 เมตร
แทนะนอ
แทนะนอ () เป็นเมืองในรัฐอะแลสกา สหรัฐอเมริกา ตั้งอยู่ริมฝั่งแม่น้ำแทนะนอและแม่น้ำยูคอน เมืองมีพื้นที่ 15.6 ตร.ไมล์ (40 ตร.กม.) เป็นผืนดิน 11.6 ตร.ไมล์ (30 ตร.กม.) เป็นผืนน้ำ 4.0 ตร.ไมล์ (10 ตร.กม.) หรือคิดเป็น 25.80%
จากข้อมูลประชากรในปี ค.ศ. 2000 มีประชากร 308 คน ประกอบด้วย 121 ครัวเรือน และครอบครัว 68 ครอบครัว ความหนาแน่นประชากรอยู่ที่ 26.6 ต่อ ตร.ไมล์ (10.3/กม²)
แม่น้ำยูคอน
แม่น้ำยูคอน () เป็นแม่น้ำสายหลักทางทิศตะวันตกเฉียงเหนือของอเมริกาเหนือ มีต้นกำเนิดอยู่ในรัฐบริติชโคลัมเบีย ประเทศแคนาดา ไหลผ่านดินแดนยูคอน และส่วนปลายแม่น้ำไหลในรัฐอะแลสกา สหรัฐอเมริกา แม่น้ำมีความยาว 1,980 ไมล์ (3,190 กม.) ไหลลงทะเลเบริงบริเวณดินดอนสามเหลี่ยมยูคอน-คัสโคกวิม แม่น้ำมีอัตราการไหลเฉลี่ยที่ 6,430 ม³/วิ (227,000 ฟุต³/วิ) ครอบคลุมพื้นที่การไหลของน้ำ 832,700 กม² (321,500 ไมล์²) โดยมีพื้นที่ 323,800 กม² (126,300 ไมล์²) ในแคนาดา หรือหากนำมาเปรียบเทียบแล้ว ครอบคลุมพื้นที่มากกว่า 25% ของรัฐเทกซัสหรือรัฐแอลเบอร์ตา
รายพระนามซาปา อินคา
มีกษัตริย์ปกครอง 8 พระองค์
มีจักรพรรดิปกครอง 5 พระองค์
มีกษัตริย์ปกครอง 5 พระองค์ก่อนที่จะตกเป็นของสเปนอย่างเด็ดขาด
รายพระนามพระมหากษัตริย์แอซเท็ก
พระมหากษัตริย์แห่งแอซแท็กหรืออีกตำแหน่งหนึ่งว่าทลาโทอานิแห่งเตนอชตีชลัน
สก็อตต์ อาร์มสตรอง (นักมวยปล้ำ)
โจเซฟ สก็อตต์ เจมส์ (Joseph Scott James) เกิดวันที่ 4 พฤษภาคม ค.ศ. 1959 นักมวยปล้ำอาชีพที่เกษียณอายุและกรรมการมวยปล้ำอาชีพชาวอเมริกัน เป็นลูกชายของบ็อบ อาร์มสตรอง และเป็นพี่น้องกับแบรด, สตีฟ และไบรอัน เป็นกรรมการและผู้ผลิตให้กับWWEในนาม สก็อตต์ อาร์มสตรอง (Scott Armstrong)
กุมภาพันธ์ พ.ศ. 2555
กุมภาพันธ์ พ.ศ. 2555 เป็นเดือนที่ 2 ของปี พ.ศ. 2555 วันแรกของเดือนเป็นวันพุธ วันสุดท้ายของเดือนเป็นวันพุธ
ฮนดะ ทะดะกะสึ
ฮนดะ ทะดะกะสึ (; 17 มีนาคม 1548 – 3 ธันวาคม 1610) เป็นแม่ทัพญี่ปุ่น ในยุคอะซุชิ-โมะโมะยะมะ ถือได้ว่าเป็นอีกหนึ่งบุคคลสำคัญที่ทำให้โทะกุงะวะ อิเอะยะซุ สามารถจัดตั้งรัฐบาลโชกุนโทะกุงะวะได้ และยังเป็นเจ้าแคว้นโอตะกิ และเจ้าแคว้นคุวะนะ คนแรก
ทะดะกะสึทำงานรับใช้อิเอะยะซุตลอดชีวิตของเขา โดยสงครามที่สร้างชื่อให้แก่เขา คือ ยุทธการอะเนะงะวะ และยุทธการมิกะตะงะฮะระในปี 1572 3 ปีต่อมา ทะดะกะสึได้นำกองทัพเข้าทำศึกกับทะเกะดะ คะสึโยะริที่นากาชิโนะ และทะดะกะสึยังเป็นหนึ่งในขุนพลที่เข้าร่วมในการรุกรานอาณาจักรโชซอน ของโทะโยะโตะมิ ฮิเดะโยะชิ ในปี ค.ศ.1593-1594 สงครามครั้งสุดท้ายในชีวิตของทะดะกะสึ คือ ยุทธการเซะกิงะฮะระระหว่างกองทัพฝ่ายตะวันออกที่นำโดยโทะกุงะวะ อิเอะยะซุกับกองทัพฝ่ายตะวันตกที่นำโดยอิชิดะ มิสึนะริ ในปี ค.ศ.1600 ด้วยผลงานมากมาย จึงได้รับศักดินาในโอตากิ 100,000 โคะกุ กลายเป็น "เจ้าแคว้นโอตะกิ" และต่อมา ได้รับศักดินาในคุวะนะ 150,000 โคะกุ กลายเป็น "เจ้าแคว้นคุวะนะ"
ฮนดะ ทะดะกะสึมีเอกลักษณ์เฉพาะตัว คือ หมวกเหล็กที่ถูกประดับด้วยเขากวาง และยังมีบุตรชาย 2 คน ชื่อ ฮนดะ ทะดะมะซะ และ ฮนดะ ทะดะโตะโมะ และบุตรสาวอีก 1 คน ชื่อ โคะมะสึ ซึ่งต่อมาโชกุนอิเอะยะซุขอไปเลี้ยงและตั้งให้เป็น เจ้าหญิงโคะมะสึ
ตำนานกล่าวไว้ว่าฮนดะ ทะดะกะสึเป็นขุนพลที่ผ่านสงครามและสมรภูมิรบมามากมาย แต่กลับไม่มีรอยแผลแม้แต่รอยเดียว นอกจากนี้ ยังมีคนกล่าวว่าทุกครั้งที่ทะดะกะสึทำสงคราม ก็ไม่เคยพ่ายแพ้แม้แต่คร้งเดียว จนได้รับฉายาว่า "เทพนักรบแห่งดินแดนอาทิตย์อุทัย"
ยอดเงิน ต.เฉลิมชัย
ยอดเงิน ต.เฉลิมชัย หรือ ยอดเงิน ซีพีเฟรชมาร์ท มีชื่อจริงว่า วีรวุฒิ ยุติมิตร เกิดเมื่อวันที่ 22 พฤษภาคม พ.ศ. 2533 ที่อำเภอสวี จังหวัดชุมพร
อาลันดา เอ็กซเพรส
อาลันดา เอ็กซเพรส (อังกฤษ: Arlanda Express) คือขนส่งมวลชนระบบรางระหว่างท่าอากาศยานสตอคโฮล์ม อาลันดา และสถานีรถไฟสตอกโฮล์มเซนทรัล ระยะทางประมาณ 39 กิโลเมตร ใช้เวลาในการเดินทางประมาณ 20 นาที ออกจากท่าอากาศยานอาลันดาทุกๆ 12 นาที หรือทุก 10 นาทีในชั่วโมงเร่งด่วน เป็นรถไฟแบบใช้กระแสไฟฟ้าเป็นแหล่งพลังงาน ใช้รางร่วมกับรถไฟสายตะวันออกของสวีเดน และระบบรางส่วนตัวของอาลันดา เอ็กซเพรสที่วิ่งขนานกันไป หยุดรับส่งผู้โดยสาร 3 สถานีคือ อาลันดาฝั่งใต้ อาลันดาฝั่งเหนือ และสถานีสตอคโฮล์มเซนทรัล มีผู้โดยสารประมาณ 2.7 ล้านคนต่อปี
อาลันดา เอกซเพรส เริ่มการก่อสร้างในปี ค.ศ.1999 โดยเป็นการให้เอกชนลงทุนโดยรัฐบาลดูแล และรัฐบาลให้เงินกู้แก่เอกชนในการลงทุน และดูแลผลประกอบการจนถึงปี ค.ศ.2040 เริ่มเปิดให้บริการในปี ค.ศ. 1999 ค่าโดยสารต่อคนประมาณ 260 โครนาสวีเดน แต่มีส่วนลดสำหรับ เด็ก นักเรียน และผู้สูงอายุตามเงื่อนไข
ขบวนรถไฟ เป็นชนิด X3 ผลิตโดยบริษัท Alstom ในเมืองเบอร์มิงแฮม ประเทศอังกฤษ ขบวนรถมีความยาว 93.4 เมตร หนัก 193.2 ตัน ประกอบด้วยตัวรถจำนวน 4 โบกี้ มีที่นั้งโบกี้ละ 48 ที่นั้ง วิ่งด้วยความเร็วสูงสุด 200 กม/ชม.
ถนนบางแค
ถนนบางแค () เป็นถนนในฝั่งธนบุรี กรุงเทพมหานคร เดิมมีชื่อเรียกว่า "ถนนสุขาภิบาล 1" และ "ถนนบางแค-บางบอน" เริ่มต้นจากถนนเพชรเกษมช่วงแยกบางแคในท้องที่แขวงบางแค เขตบางแค ไปทางทิศใต้ ตัดกับถนนกัลปพฤกษ์ ไปสิ้นสุดที่สะพานข้ามคลองบางโคลัดซึ่งเป็นคลองที่แบ่งเขตระหว่างเขตบางแคกับเขตบางบอน ซึ่งจากจุดนี้ไปก็จะเป็นถนนบางบอน 1
ธงชาติแองโกลา
ธงชาติแองโกลา ประกาศใช้ในปี พ.ศ. 2518 โดยได้แบบอย่างจากธงขบวนการรักชาติ MPLA ซึ่งได้เรียกร้องเรียกร้องอิสรภาพจากการเป็นอาณานิคมของโปรตุเกสได้สำเร็จ และได้เป็นผู้จัดตั้งรัฐบาล
สัญลักษณ์สีในธงชาติมีความหมายดังนี้ สีแดง หมายถึง ความกระตือรือร้นและโลหิตของผู้เสียสละในการต่อสู้เรียกร้องอิสรภาพ สีดำ หมายถึง ทวีปแอฟริกา ดาวสีเหลือง หมายถึงลัทธิคอมมิวนิสต์ รูปฟันเฟืองแบ่งครึ่งและมีดดัดแปลงจากสัญลักษณ์ค้อนเคียวของธงชาติสหภาพโซเวียตรุ่นเก่า มีความหมายถึงการให้ความสำคัญแก่อุตสาหกรรม ซึ่งหมายถึงความมั่งคั่งสมบูรณ์
ตัวละครที่ผู้เล่นไม่ได้ควบคุม
ตัวละครที่ผู้เล่นไม่ได้ควบคุม () หรือ เอ็นพีซี (NPC) ในเกมหมายถึง ตัวละครใด ๆ ที่ไม่ได้ถูกควบคุมโดยผู้เล่น โดยปกติในวิดีโอเกมจะหมายถึง ตัวละครที่ถูกควบคุมโดยคอมพิวเตอร์ผ่านปัญญาประดิษฐ์ (Artificial intelligence หรือ AI) ในเกมเล่นตามบทบาท (Tabletop role-playing game) แบบดั้งเดิมคำนี้จะใช้กับตัวละครที่ถูกควบคุมโดยเกมมาสเตอร์ (Gamemaster หรือ GM) หรือผู้ตัดสิน มากกว่าที่จะใช้คำว่าผู้เล่น
วงศ์พังพอน
วงศ์พังพอน (; ไทยถิ่นเหนือ: "จ่อน") เป็นวงศ์ของสัตว์เลี้ยงลูกด้วยนมในอันดับสัตว์กินเนื้อวงศ์หนึ่ง ใช้ชื่อวงศ์ว่า Herpestidae
เดิมเคยถูกรวมเป็นวงศ์เดียวกับ วงศ์ Viverridae หรือ วงศ์ชะมดและอีเห็น
พังพอนมีรูปร่างโดยรวม เป็นสัตว์ขนาดเล็ก มีลำตัวเพรียวยาว ช่วงขาสั้นแต่แข็งแรง มีเล็บที่แข็งแรงและแหลมคม หางยาว ใบหูเล็ก ส่วนใบหน้าแหลม ในปากมีฟันแหลมคมประมาณ 33-34 ซี่ ซึ่งนับว่าใกล้เคียงกับวงศ์ชะมดและอีเห็น มีลำตัวยาวตั้งแต่ 43 เซนติเมตร น้ำหนัก 320 กรัม จนถึง 1 เมตร น้ำหนักกว่า 5 กิโลกรัม
พังพอนส่วนใหญ่มีขนที่หยาบสีน้ำตาลหรือสีเทา ในบางชนิดจะเป็นขนสีอ่อนและมีลายปล้องสีคล้ำพาดเป็นลายขวางหรือลายตั้งเป็นทางยาว
พังพอนโดยมากจะมีพฤติกรรมอยู่รวมกันเป็นฝูง หรืออยู่ลำพังเพียงตัวเดียว หรืออยู่กันเป็นครอบครัว ในหลากหลายสภาพภูมิประเทศ ตั้งแต่ป่าดิบทึบ, ทุ่งหญ้า, ป่าละเมาะ, ทะเลทราย จนถึงนาข้าว หรือพื้นที่เกษตรกรรมในชุมชนของมนุษย์
พังพอนมักหากินในเวลากลางคืน โดยกินอาหารได้หลากหลาย ตั้งแต่ ผลไม้, ลูกไม้, แมลง, สัตว์ทั้งมีกระดูกสันหลังและไม่มีกระดูกสันหลังขนาดเล็กต่าง ๆ รวมถึง แมงมุม, แมงป่อง และงูหรือกิ้งก่าอีกด้วย อีกทั้งพังพอนเป็นสัตว์ที่มีความปราดเปรียวว่องไว สามารถพองขนให้ตัวมีขนาดใหญ่ขึ้นได้เพื่อขู่ศัตรู และมีภูมิคุ้มกันพิษงูอยู่ในตัว จึงสามารถสู้กับงูพิษได้เป็นอย่างดี ด้วยการหลอกล่อให้งูเหนื่อย และฉวยโอกาสเข้ากัดที่ลำคอจนตาย แต่ถ้าหากถูกกัดเข้าอย่างจัง ก็ทำให้ถึงตายได้เช่นกัน
พังพอนเข้าสู่วัยเจริญพันธุ์เมื่ออายุได้ 2 ปี ยกเว้นในบางชนิดที่สามารถตั้งท้องเมื่ออายุได้เพียง 9 เดือน มีระยะเวลาตั้งท้องประมาณ 45-105 วัน ออกลูกครั้งละ 2-4 ตัว มีอายุขัยประมาณ 10 ปี มีรายงานว่าพังพอนในสถานที่เลี้ยงบางตัวมีอายุยืนถึง 17 ปี
ปัจจุบัน พังพอนถูกอนุกรมวิธานไว้ทั้งสิ้น 33 ชนิด ใน 14 สกุล (ดูในเนื้อหา) กระจายพันธุ์ตั้งแต่ทวีปแอฟริกาจนถึงตะวันออกกลาง, เอเชียใต้ จนถึงเอเชียตะวันออกเฉียงใต้ สำหรับในประเทศไทยพบ 2 ชนิด คือ พังพอนเล็ก หรือพังพอนธรรมดา ("Herpestes javanicus") กับพังพอนกินปู หรือพังพอนยักษ์ ("H. urva")
สกุลและชนิด
ด้วยความที่พังพอนเป็นสัตว์ที่ปราดเปรียวว่องไว สามารถกำจัดสัตว์ที่เป็นอันตรายต่อมนุษย์ได้ พังพอนในบางพื้นที่จึงนิยมเลี้ยงเป็นสัตว์เลี้ยงในพื้นที่ทำการเกษตร เพื่อให้กำจัดหนู ขณะที่อินเดีย นิยมมีการละเล่นให้พังพอนสู้กับงูเห่าหรืองูจงอาง
ชะมด
ชะมด หรือ เห็นอ้ม ในภาษาอีสาน () เป็นชื่อสามัญที่ใช้เรียกสัตว์เลี้ยงลูกด้วยนม ในอันดับสัตว์กินเนื้อจำพวกหนึ่ง ที่อยู่ในวงศ์ Viverridae (ในอดีตเคยจัดให้พังพอนอยู่ในวงศ์นี้ด้วย)
โดยคำว่า "ชะมด" ในภาษาไทย สันนิษฐานว่ามาจากคำในภาษาอาหรับว่า "อัซซะบาด" ()
ชะมดมีรูปร่างโดยรวม คือ ใบหน้าแหลม รูปร่างเพรียว ตัวมีสีเทาหรือนํ้าตาล มีลายจุดสีดำตามยาวทั่วตัว หางและขนหางยาวมีลายเป็นปล้อง สามารถยืดหดเล็บได้เหมือนแมว มักออกหากินในเวลากลางคืน เป็นสัตว์ที่กินอาหารได้หลากหลายทั้งพืชและสัตว์ เป็นสัตว์ที่ปรับตัวให้เข้ากับสภาพภูมิประเทศได้หลากหลาย โดยสามารถอาศัยอยู่ในชายป่าใกล้ชุมชนหรือแหล่งเกษตรกรรมของมนุษย์ได้เป็นอย่างดี รวมถึงพื้นที่ชุ่มน้ำคล้ายนากด้วยในบางชนิด มีความปราดเปรียวว่องไว หากินทั้งทั้งบนพื้นดินและบนต้นไม้ บางครั้งอาจเข้ามาขโมยเป็ดไก่หรือธัญพืชไปกินเป็นอาหาร โดยในบางชนิดในแอฟริกายังมีพฤติกรรมขโมยกินน้ำตาลสดจากกระบอกที่มีผู้ไปรองเก็บมาจากงวงตาลได้อีกด้วย ซึ่งน้ำตาลนี้จะนำไปหมักเพื่อทำน้ำตาลเมา
เป็นสัตว์ที่กระจายพันธุ์ในทวีปเอเชีย ในภูมิภาคเอเชียใต้จนถึงเอเชียตะวันออกเฉียงใต้ และเอเชียตะวันออก รวมถึงทวีปแอฟริกาด้วย ในประเทศไทยพบด้วยกันหลายชนิด
ลักษณะเด่นอีกประการของชะมด คือ มีต่อมกลิ่นอยู่บริเวณใต้โคนหางใกล้กับรูทวารและอวัยวะเพศ ต่อมนี้มีหน้าที่ผลิตสารเคมีกลิ่นฉุนที่มีลักษณะคล้ายน้ำมัน ซึ่งสามารถนำไปใช้ผลิตเป็นหัวน้ำหอมหรือยาสมุนไพรได้ โดยเลี้ยงไว้ในกรงและปักเสาไม้ไว้ที่กลางกรง ชะมดจะเอาต่อมเช็ดสารเคมีนี้ทิ้งไว้ นานวันเข้าจะจับตัวเป็นก้อน จึงขูดออกไปขาย ซึ่งมีสนนราคาขายแพงมาก โดยผลิตภัณฑ์ของชะมดที่มีชื่อเสียงมาแต่โบราณอยู่ที่เมืองอาเจะห์ในอินโดนีเซีย
นอกจากนี้ ชะมดในสกุล "Paradoxurus" หรืออีเห็นในบางประเทศ เช่น อินโดนีเซีย มีการเลี้ยงชะมดในสกุลนี้ให้กินเมล็ดกาแฟ เมื่อถ่ายมูลออกมาแล้ว เมล็ดกาแฟจะไม่ถูกย่อยสลาย จะออกมาเป็นเมล็ดเหมือนเดิม จากนั้นจะนำไปล้างและคั่วเป็นกาแฟสำหรับจำหน่าย ซึ่งกาแฟลักษณะนี้เรียกว่า "กาแฟขี้ชะมด" เป็นกาแฟที่มีรสชาติกลมกล่อม หอมหวาน อร่อยกว่ากาแฟทั่วไป จึงมีราคาขายที่แพงกว่ากาแฟปกติทั่วไป ทั้งนี้เนื่องจากในระบบย่อยอาหารของอีเห็นมีเอนไซม์ที่ทำให้เมล็ดกาแฟมีรสชาติที่หอมหวาน
สำหรับในประเทศไทย การเลี้ยงชะมดหรืออีเห็นเพื่อใช้ประโยชน์ในทางเศรษฐกิจ 2 ประการนี้ ยังอยู่ในภาวะเริ่มต้น โดยสวนสัตว์เชียงใหม่เพิ่งสามารถที่จะเพาะขยายพันธุ์ชะมดเช็ดซึ่งเป็นชะมดขนาดเล็กให้ขยายพันธุ์ในที่เลี้ยงได้เป็นที่สำเร็จ
เอเอฟซีแชมเปียนส์ลีก 2012
สมาพันธ์ฟุตบอลเอเชีย ได้อนุมัติหลักเกณฑ์การสโมสรเข้าร่วมในการแข่งขันฤดูกาล 2011 และ 2012 วันที่ตัดสินใจขั้นสุดท้ายถูกจัดตั้งหลังการประชุมคณะกรรมการบริหารในพฤศจิกายน 2553
30 พฤศจิกายน 2552 เอเอฟซีได้มีการพัฒนามาตรฐานใหม่ในการจัดสรรของทีมที่เข้าร่วมการแข่งขัน , สมาพันธ์ฟุตบอลเอเชีย ประกาศเพิ่มเติมประเทศสมาชิกกว่า 12 ชาติ (สิงคโปร์ภายหลังถอนตัวออกรายการ) และ 10 ประเทศ มีสิทธิที่จะเข้าร่วมประเทศร่วมกันในการแข่งขันในเอเอฟซีคัพ ที่ระบุด้านล่างสำหรับแต่ละรายการ::หมายเหตุ: สโมสรจากอินเดีย, สิงคโปร์, ไทยและเวียดนามมีสิทธิ์ร่วมในรอบคัดเลือกเข้าสู่รอบแบ่งกลุ่มของ เอเอฟซีแชมเปียนส์ลีกปี 2010
แฟแร็นตส์ ปุชกาช
แฟแร็นตส์ ปุชกาช (; 1 เมษายน ค.ศ. 1927 - 17 พฤศจิกายน ค.ศ. 2006) เป็นนักฟุตบอลและผู้จัดการทีมฟุตบอลชาวฮังการี ยิงประตูได้ 84 ประตูในการลงสนาม 85 นัดให้กับทีมชาติฮังการี และยิง 514 ประตูในการลง 529 นัดในลีกของฮังการีและสเปน เขายังได้รับเหรียญทองในกีฬาโอลิมปิกฤดูร้อน 1952 และเข้ารอบตัดสินในโอลิมปิกฤดูร้อน 1954 เขาได้รับถ้วยยุโรปในปี ค.ศ. 1959, 1960, 1966 และได้แชมป์ลีกในประเทศ 10 ถ้วย (ฮังการี 5 ถ้วย และลาลีกา 5 ถ้วย) และได้รับรางวัลเกียรติยศในฐานะผู้ยิงประตูสูงสุด 8 ครั้ง เขาถือว่าเป็นนักฟุตบอลฮังการีที่ดีที่สุดที่มีมาและเป็นหนึ่งในนักฟุตบอลที่ดีที่สุดตลอดกาล
ชะมดแผงหางปล้อง
ชะมดแผงหางปล้อง (; ; อีสาน: เหง็นแผงหางก่าน) เป็นชะมดชนิดหนึ่ง
มีลำตัวสีเทาค่อนข้างดำ มีลายสีดำข้างลำตัว ข้างลำคอมีเส้นสีดำสามแถบพาดผ่านในแนวขวาง มีจุดเด่น คือ ส่วนหางมีลายสีดำสลับกับขาวเป็นปล้อง ๆ 5-6 ปล้อง มีขนสีดำสนิทพาดตั้งแต่กึ่งกลางหลังจนถึงโคนหาง เท้ามีสีดำ ตัวผู้มีขนาดใหญ่กว่าตัวเมียเล็กน้อย
จัดเป็นชะมดที่มีขนาดใหญ่ชนิดหนึ่ง มีความยาวลำตัวและหัว 75-85 เซนติเมตร ความยาวหาง 38-46 เซนติเมตร น้ำหนักตัว 8-10 กิโลกรัม
พบกระจายพันธุ์อย่างกว้างขวางตั้งแต่อนุทวีปอินเดีย, อินโดจีน, ประเทศจีน, ฮ่องกง, มาเลเซีย และสิงคโปร์ สามารถใช้ชีวิตอยู่ได้ในป่าหลากหลายประเภท แม้กระทั่งใกล้ชุมชนของมนุษย์
หากินในเวลากลางคืน กินอาหารได้หลากหลาย โดยจับเหยื่อจะใช้ฟันกัดและสะบัดอย่างแรงจนเหยื่อตายมากกว่าจะใช้เล็บตะปบ ตอนกลางวันจะนอนหลับตามโพรงไม้หรือโพรงหินหรือในถ้ำ
เป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
อัลเฟรโด ดิ เอสเตฟาโน
อัลเฟรโด เอสเตฟาโน ดิ เอสเตฟาโน เลาเล () เกิดเมื่อวันที่ 4 กรกฎาคม ค.ศ. 1926 ที่บาร์รากัส บัวโนสไอเรส ประเทศอาร์เจนตินา เกิดในครอบครัวผู้อพยพชาวอิตาลีจากเกาะกาปรี เป็นอดิตนักฟุตบอลและผู้ฝึกชาวอาร์เจนตินา เป็นหนึ่งในผู้เล่นที่ดีที่สุดตลอดกาล ร่วมทีมกับสโมสรฟุตบอลเรอัลมาดริดโดยมากและเป็นเครื่องมือสำคัญในการทำให้ทีมโดยเด่นในถ้วยยุโรป ในช่วงคริสต์ทศวรรษ 1950 ช่วงเวลาที่สโมสรได้ถ้วยติดต่อกัน 5 ฤดูกาล ตั้งแต่ปี ค.ศ. 1956 ดิ เอสเตฟาโนเล่นให้กับทีมชาติสเปนโดยมาก แต่เขาก็ลงเล่นให้กับทีมชาติอาร์เจนตินาและโคลอมเบียด้วยเช่นกัน
เขาถือสถิติในปัจจุบันในฐานะผู้ยิงประตูสูงสุดอันดับ 4 ในลีกสูงสุดของสเปน และถือสถิติผู้ยิงประตูสูงสุดตลอดกาลอันดับ 2 ในลีกของทีมเรอัลมาดริด โดยยิงได้ 216 ประตูในการลงแข่ง 282 นัดในลีก ระหว่าง ค.ศ. 1953 ถึง ค.ศ. 1964
ธงชาติสโลวาเกีย
ธงชาติสโลวาเกีย () นับย้อนไปในปี พ.ศ. 2391 ซึ่งเป็นปีของการปฏิวัติในยุโรปและเป็นเวลาที่ชนเผ่าสลาฟได้กำหนดบทบาทของตนเองจากการปกครองของจักรวรรดิออสเตรีย-ฮังการี และออกแบบธงชาติ 3 สี ขาว และแดงเป็นธงประจำชาติของตน สโลวาเกียได้ใช้ธงชาติ 3 สีโบกสะบัดเมื่อประเทศได้รับอิสรภาพ ต่อมาเมื่อแยกตัวออกจากเชโกสโลวาเกียในเดือนมกราคม พ.ศ. 2536 สโลวาเกียจึงกำหนดให้มีตราแผ่นดินอยู่ในธงชาติด้วยเพื่อให้แตกต่างกับธงชาติรัสเซีย ตราแผ่นดินนี้เป็นรูปไม้กางเขน 2 ชั้น ปักอยู่บนภูเขาลูกกลาง ในจำนวนภูเขา 3 ลูก
ฟุตบอลชิงแชมป์สโมสรโลก 2011
ฟุตบอลชิงแชมป์สโมสรโลก 2011 หรือ ฟีฟ่า คลับ เวิลด์ คัพ 2011 เป็นการแข่งขันครั้งที่ 8 ของรายการนี้ แข่งขันกันระหว่างวันที่ 8-18 ธ.ค. ที่ประเทศญี่ปุ่น อีกครั้ง โดยแชมป์ครั้งนี้ตกเป็นของบาร์เซโลนา ตัวแทนจากยุโรป ซึ่งคว้าแชมป์มาครองได้เป็นสมัยที่ 2 ของสโมสร
ฟุตบอลชิงแชมป์สโมสรโลก 2010
ฟุตบอลชิงแชมป์สโมสรโลก 2553 หรือ ฟีฟ่า คลับ เวิลด์ คัพ 2010 เป็นการแข่งขันครั้งที่ 7 ของรายการนี้ แข่งขันกันระหว่างวันที่ 8-18 ธ.ค. ที่ประเทศสหรัฐอาหรับเอมิเรตส์ เมืองอาบู ดาบี อีกครั้ง โดยแชมป์ครั้งนี้ตกเป็นของอินเตอร์ มิลาน ตัวแทนจากยุโรป ซึ่งคว้าแชมป์มาครองได้เป็นสมัยที่ 3 ของสโมสร
ฟุตบอลชิงแชมป์สโมสรโลก 2009
ฟุตบอลชิงชนะเลิศสโมสรโลก 2552 หรือ ฟีฟ่า คลับ เวิลด์ คัพ 2009 เป็นการแข่งขันครั้งที่ 6 ของรายการนี้ แข่งขันกันระหว่างวันที่ 9-19 ธ.ค. ที่ยูเออี เมืองอาบู ดาบี เป็นครั้งแรก โดยชนะเลิศครั้งนี้ตกเป็นของบาร์เซโลน่า ตัวแทนจากยุโรป ซึ่งคว้าชนะเลิศมาครองได้เป็นสมัยแรกของสโมสร
องค์การส่งเสริมกิจการโคนมแห่งประเทศไทย
องค์การส่งเสริมกิจการโคนมแห่งประเทศไทย (อ.ส.ค.) เป็นรัฐวิสาหกิจในสังกัดกระทรวงเกษตรและสหกรณ์ เดิมจัดตั้งขึ้นเมื่อ พ.ศ. 2504 ในชื่อ ฟาร์มโคนมและศูนย์อบรมไทย–เดนมาร์ก ตามความตกลงระหว่างรัฐบาลไทยกับรัฐบาลเดนมาร์ก ต่อมาจึงโอนมาเป็นรัฐวิสาหกิจเมื่อ พ.ศ. 2514
อ.ส.ค. กำเนิดขึ้นจากการที่พระบาทสมเด็จพระปรมินทรมหาภูมิพลอดุลยเดช บรมนาถบพิตรและสมเด็จพระนางเจ้าสิริกิติ์ พระบรมราชินีนาถ ในรัชกาลที่ ๙ เสด็จประพาสยุโรปเมื่อ พ.ศ. 2503 ทรงสนพระทัยการเลี้ยงโคนมของประเทศเดนมาร์ก จากนั้นรัฐบาลไทยได้ลงนามความร่วมมือช่วยเหลือทางวิชาการกับรัฐบาลเดนมาร์กเมื่อวันที่ 20 ตุลาคม พ.ศ. 2504 โดยเดนมาร์กให้การช่วยเหลือเป็นเงิน 4.33 ล้านโครเนอร์ (ประมาณ 23.5 ล้านบาท) ก่อนหน้านั้น นายชอนเดอร์การ์ด ชาวเดนมาร์ก ได้จัดตั้งฟาร์มโคนมและศูนย์ฝึกอบรมการเลี้ยงโคนมในประเทศไทยเมื่อเดือนมกราคม พ.ศ. 2504 ณ อำเภอมวกเหล็ก จังหวัดสระบุรี
พระบาทสมเด็จพระปรมินทรมหาภูมิพลอดุลยเดช บรมนาถบพิตร และสมเด็จพระเจ้าเฟรเดอริกที่ 9 แห่งเดนมาร์ก ทรงประกอบพิธีเปิดฟาร์มโคนมและศูนย์อบรมไทย–เดนมาร์กอย่างเป็นทางการเมื่อวันที่ 16 มกราคม พ.ศ. 2505 และรัฐบาลไทยกำหนดให้วันที่ 17 มกราคม ของทุกปี เป็นวันโคนมแห่งชาติ และใน พ.ศ. 2509 รัฐบาลเดนมาร์กจัดส่งผู้เชี่ยวชาญมาร่วมดำเนินการพร้อมสนับสนุนเงินงบประมาณจำนวน 2.87 ล้านโครเนอร์
ต่อมาในปี พ.ศ. 2514 รัฐบาลไทยรับโอนกิจการฟาร์มโคนมและศูนย์อบรมไทย–เดนมาร์กมาจัดตั้งเป็นรัฐวิสาหกิจ สังกัดกระทรวงเกษตรและสหกรณ์ ตั้งแต่วันที่ 7 กันยายน พ.ศ. 2514 มีชื่อว่า "องค์การส่งเสริมกิจการโคนมแห่งประเทศไทย" ย่อว่า "อ.ส.ค." มีสำนักงานตั้งอยู่เลขที่ 160 ถนนมิตรภาพ ตำบลมิตรภาพ อำเภอมวกเหล็ก จังหวัดสระบุรี เพื่อดำเนินบทบาทในการส่งเสริมการเลี้ยงโคนมและพัฒนาอุตสาหกรรมนม โดยมีนายยอด วัฒนสินธุ์ เป็นผู้อำนวยการคนแรก
อ.ส.ค. มีโรงงานนมจำนวน 5 แห่ง ครอบคลุมพื้นที่ต่าง ๆ ดังนี้
อ.ส.ค. ผลิตผลิตภัณฑ์นมหลายรูปแบบ เช่น นมยูเอชที นมพาสเจอร์ไรส์ นมเปรี้ยว โยเกิร์ต โดยใช้ชื่อทางการค้าว่า "ไทย–เดนมาร์ค" รวมทั้งมีการฝึกอบรมการเลี้ยงโคนม การท่องเที่ยวฟาร์มโคนม บริการบ้านพักตากอากาศ ผลิตน้ำดื่มตรา "อ.ส.ค." และผลิตวารสาร อ.ส.ค.
ในปี พ.ศ. 2561 อ.ส.ค. ออกผลิตภัณฑ์ใหม่เป็นนมออร์แกนิก ชื่อ "มอร์แกนิค"อ.ส.ค. มีรายได้หลักจากการจำหน่ายผลิตภัณฑ์นม ประมาณ 5,569.4 ล้านบาท (พ.ศ. 2552) โดยใน พ.ศ. 2552 อ.ส.ค. มีกำไรสุทธิจำนวน 454.4 ล้านบาท
พิคโกโร่
พิคโกโร่ () เป็นตัวละครที่เป็นชาวนาเม็กและตัวละครฝ่ายธรรมะ ซึ่งเมื่อก่อนเคยเป็นลูกของ ราชาปีศาจพิคโกโร่
อดีตกาลคือชาวนาเม็กที่ขึ้นยานอพยพจากภัยแห้งแล้งมายังโลก แต่วัยเด็กตอนขึ้นยานหัวกระแทรกสูญเสียความจำกับชื่อไป พอมาถึงโลกรอคอยครอบครัวมารับ แต่ผ่านไป 20-30 ปี ไม่มีใครมา พอโตขึ้นจึงจากไป บ้างก็กลับมานานๆครั้ง โดยตนเห็นสงครามบนโลกจึงแบ่งจิตใจเป็นดีกับเลว พอรู้ข่าวว่าพระเจ้าของโลกกำลังจะตาย ตนจึงปีนหอคอยคารินกับคิดเป็นผู้สืบทอด กับขึ้นไปที่วังพระเจ้าคิดเป็นผู้สืบทอด แต่ถูกปฏิเสธ เพราะมีจิตที่ชั่วร้าย จึงฝึกฝนแบ่งร่างเป็น 2 ส่วนคือดีกับเลว ทำให้พลังกับสติปัญญาอัจฉริยะแบ่งออกเป็นครึ่ง ร่างดีเป็นพระเจ้าสร้างดราก้อนบอล ส่งกระจัดกระจายกันไป
ร่างเลวหนีไปบนโลกเป็นจอมปีศาจพิคโกโร่สร้างลูกหลานปีศาจปทั่ว แต่ตนถูกมูไทโต อาจารย์ของเฒ่าเต่ากับนกกระเรียน ใช้คลื่นสะกดมาร ขังไว้ในหม้อหุงข้าวและแปะยันไว้ กับผู้เฒ่าเต่าสมัยหนุ่มโยนหม้อหุงข้าวทิ้งไปในเหวเพื่อไม่ให้ครหาเจอ
เวลาผ่านไปหลายร้อยปี พวกปิราฟไปพบเผลอไปปล่อยออกมา แต่ตนก็แก่ตามวัย สร้างทับมารินส่งไปไล่ฆ่ายอดฝีมือต่างๆที่เคยเข้าร่วมศึกชิงจ้าวยุทธภพ เพื่อไม่ใครคิดค้นวิชามาสะกดตนได้ คุริริน คือรายแรกที่ถูกฆ่า
โกคูที่แค้นจึงรวบรวมดราก้อนบอลอีกครั้ง จึงพบกัน ตนสู้ชนะ กับผู้เฒ่าเต่า้คลื่นสะกดมารแต่ล้มเหลวก็ตาย กับฆ่าเจาสึที่มาขัดขวาง ตนขอพรให้เป็นหนุ่มตลอดกาล กับพลังมากกว่าเดิม จึงทำลายเทพเจ้ามังกร ต่อมาไล่พวกปิราฟไป ส่วนตนยึดเมืองหลวง ออกสื่อให้คนทำเลว ทางโกคูที่หายดีกับดื่มน้ำอมฤทธิ์ของจริงจนจนแกร่งกว่าเดิมมาท้าสู้ จนที่ไล่ต้อนก็ประมาทถูกฆ่า แต่ก่อนตายได้ให้กำเนิดลูกคนสุดท้ายส่งหนีไป โดยลูกคนนั้นคือพิคโกโร่คนสุดท้ายที่ได้รับพลังความทรงจำ กับวัยหนุ่มนิรันดร์ จึงฝึกฝน
3 ปีต่อมา ใส่ชุดฝึกหนัก ในศึกชิงเจ้ายุทธภพ เข้าแข่งผ่านเข้ารอบชิง กับผนึกพระเจ้ากับกลืนขวดผนึก ในรอบชิงถอดชุดฝึกหนัก สู้แพ้โกคู พระเจ้าออกมาจากผนึก แต่โกคูให้กินถั่วเซียนรักษา ตนจึงหนีไป
5 ปีต่อมา ตนหมั่นฝึกกับคิดแก้แค้น จิตใจก็เริ่มเอนเอียงเป็นคนดี พอราดิซมา ตนร่วมมือกับโกคู ฆ่าราดิซกับโกคูได้ จึงบอกทุกคนให้เตรียมตัว ส่วนตนพาโกฮังไปเลี้ยง โดย 6 เดือนแรก ตนฝึกคนเดียว ให้โกฮังอยู่คนเดียว ต่อมาฝึกให้โกฮังตลอด 6 เดือน ทั้งคู่ก็ผูกพันธ์กัน ตนจึงอ่อนโยน พอพวกเบจิต้าบุกมา กับเหลือแต่ตน โกฮัง คุริริน ทั้ง 3 สู้นัปปะไม่ไหว พอโกคูใกล้มา ตนสละชีวิตปกป้องโกฮัง ก่อนตายจึงบอกลา
โลกหน้าตนกับพวกหยังฉา ใช้เวลา 1 เดือนไปดาวไคโอ เพื่อฝึกตามโกคู พอพวกโกฮังรวบรวดราก้อนบอลที่ดาวนาเม็กได้ครบ ตนจึงให้ขอพรชุบชีวิตตน กับพามาที่ดาวนาเม็ก เพราะตนอยากแก้แค้นให้เผ่าพันธุ์ กับถ้าตนคืนชีพ พระเจ้ากับดราก้อนบอลของโลกก็คืนชีพด้วย กับพบเนลที่ใกล้ตายจึงรับให้มารวมร่างด้วย
หลังจากที่กลับมายโลก ก็ปิดชาวนาเม็กเรื่องเนลมีแต่เดนเด้ที่รู้ พอโกคูกลับมาตนกับโกคูไปสอบใบขับขี่ กับร่วมฝึกให้โกฮัง ตอนพวกมนุษย์ดัดแปลงมา หมายเลข 19 กับ 20 ไม่ใช่คู่มือ พอหมายเลข 17 18 16 ตื่น พวกตนไปหาเรื่องจนแพ้หนัก จึงไปหาพระเจ้าเพื่อขอให้รวมร่างกัน โดยแยกอีกไม่ได้ตลอดกาล จนรู้เรื่องภัยที่แท้ริงจากอนาคตคือเซล พอจบศึกเซลพิคโกโร่อยู่ที่วังพระเจ้า คอยสอนหน้าที่พระเจ้าให้เดนเด้
ฟุตบอลชิงแชมป์สโมสรโลก 2008
ฟุตบอลชิงแชมป์สโมสรโลก 2551 หรือ ฟีฟ่า คลับ เวิลด์ คัพ 2008 เป็นการแข่งขันครั้งที่ 5 ของรายการนี้ แข่งขันกันระหว่างวันที่ 11-21 ธ.ค. ที่ประเทศญี่ปุ่น โดยการแข่งขันได้จัดขึ้นใน 3 เมือง ได้แก่ เมืองโตโยต้า โยะโกะฮะมะ และโตเกียว ซึ่งแชมป์ครั้งนี้ตกเป็นของแมนยู ตัวแทนจากยุโรป
เซ็นทรัลพัฒนา
บริษัท เซ็นทรัลพัฒนา จำกัด (มหาชน) (ย่อ: CPN) เป็นบริษัทสำหรับการพัฒนา ดูแล และบริหารโครงการอสังหาริมทรัพย์ขนาดใหญ่ทั้งในและต่างประเทศ ภายใต้การดำเนินการของกลุ่มเซ็นทรัล กลุ่มเตชะไพบูลย์ กลุ่มสหยูเนี่ยน และกลุ่มบุคคลอื่น ๆ ปัจจุบันดูแลโครงการอสังหาริมทรัพย์อยู่ทั้งหมด 30 แห่ง และกำลังก่อสร้างเพิ่มอีก 4 แห่ง
เซ็นทรัลพัฒนาได้ก่อตั้งขึ้น จากความคิดในการทำศูนย์การค้าแบบครบวงจรในหนึ่งเดียว ที่รวมทั้งศูนย์อาหาร สถาบันความงาม ศูนย์สุขภาพ โรงภาพยนตร์ และห้างสรรพสินค้าเข้าไว้ด้วยกันของสัมฤทธิ์ จิราธิวัฒน์ ซึ่งได้เริ่มก่อตั้งขึ้นในวันที่ 17 มิถุนายน พ.ศ. 2523 โดยมีทุนจดทะเบียน 300 ล้านบาท หลังจากนั้นสองปีจึงได้เปิดตัว ศูนย์การค้าเซ็นทรัลพลาซา สาขาลาดพร้าว ขึ้นเป็นแห่งแรกในประเทศ ท่ามกลางสภาวะธุรกิจที่กำลังย่ำแย่อยู่ในขณะนั้น จึงได้หยุดการขยายสาขาเพิ่มเติมถึง 10 ปี และจึงเริ่มกลับมาขยายสาขาเพิ่มเติมตั้งแต่ปี พ.ศ. 2536 เป็นต้นมา
ความสำเร็จของเซ็นทรัลพัฒนาอยู่ที่การเลือกทำเลที่ดีที่สุดสำหรับการตั้งสาขาซึ่งตลอด 30 ปีที่ผ่านมาเซ็นทรัลพัฒนาสามารถเลือกสรรที่ดินและ ทำเลที่เหมาะสมกับการพัฒนาศูนย์การค้า ประสบการณ์ในการดำเนินกิจการค้าปลีกร่วมกับการทำสำรวจที่ละเอียดถี่ถ้วนนั้นทำให้เซ็นทรัลพัฒนาสามารถเลือกสรรทำเลที่มีศักยภาพสูงสุดที่จะนำไปสู่ความสำเร็จในอนาคตยิ่ง ๆ ขึ้นไป
ปัจจุบันเซ็นทรัลพัฒนาได้ลงทุนอยู่ในโครงการศูนย์การค้าทั้งหมด 33 แห่ง โดยแบ่งเป็นเซ็นทรัลเวิลด์ 1 แห่ง เซ็นทรัลพลาซา 25 แห่ง (รวมเซ็นทรัลมารีนา) เซ็นทรัลเฟสติวัล 7 แห่ง (รวมเซ็นทรัล ภูเก็ต) และนอกจากนี้ยังมีโครงการที่กำลังพัฒนาเพิ่มเติมอีก 2 แห่งภายในปี พ.ศ. 2562 โดยมีโครงการเซ็นทรัลพลาซา ไอซิตี้ ในประเทศมาเลเซีย เป็นโครงการชูธงในปี พ.ศ. 2561 เพื่อรับการเติบโตของประชากรและนักท่องเที่ยวในภูมิภาคอาเซียน และเปิดตลาดใหม่โดยการพัฒนาโครงการที่พักอาศัยภายใต้แบรนด์ "เอสเซ็นท์" โดยเมื่อรวมข้อมูลทั้งหมดแล้ว จะมีรายชื่อดังนี้http://www.set.or.th/set/companyprofile.do?symbol=CPN&language=th&country=TH
ฟุตบอลชิงแชมป์สโมสรโลก 2007
ฟุตบอลชิงแชมป์สโมสรโลก 2550 หรือ ฟีฟ่า คลับ เวิลด์ คัพ 2007 เป็นการแข่งขันครั้งที่ 4 ของรายการนี้ แข่งขันกันระหว่างวันที่ 7-16 ธ.ค. ที่ประเทศญี่ปุ่น โดยในปีนี้ มิลานคว้าแชมป์รายการนี้มาครองเป็นสมัยแรก และยังเป็นทีมจากยุโรปทีมแรกที่คว้าแชมป์รายการนี้ เพราะ 3 ครั้งก่อนหน้านั้น สโมสรจากบราซิลกวาดเรียบ
ฟุตบอลชิงแชมป์สโมสรโลก 2006
ฟุตบอลชิงแชมป์สโมสรโลก 2549 หรือ ฟีฟ่า คลับ เวิลด์ คัพ 2006 จัดขึ้นที่ประเทศญี่ปุ่น ระหว่างวันที่ 10-17 ธ.ค. เป็นการแข่งขันครั้งที่ 3 โดยการแข่งขันได้จัดขึ้นใน 3 เมือง ได้แก่ เมืองโตโยต้า โยะโกะฮะมะ และโตเกียว โดยแชมป์ครั้งนี้ยังคงเป็นสโมสรจากบราซิล นั่นคือ อินเตอร์นาซิอองนาล ที่เอาชนะบาร์เซโลน่าได้ในนัดชิงชนะเลิศ
ฟุตบอลชิงแชมป์สโมสรโลก 2005
ฟุตบอลชิงแชมป์สโมสรโลก 2548 หรือ ฟีฟ่า คลับ เวิลด์ คัพ 2005 จัดขึ้นที่ประเทศญี่ปุ่น ระหว่างวันที่ 11-18 ธ.ค. เป็นการแข่งขันขึ้นครั้งที่ 2 โดยเว้นระยะห่างจากการแข่งขันครั้งแรกถึง 5 ปี ซึ่งแชมป์ในปีนี้ ตกเป็นของสโมสรจากบราซิลอย่าง เซา เปาโล
2 ประตู
ฟุตบอลชิงแชมป์สโมสรโลก 2000
ฟุตบอลชิงแชมป์สโมสรโลก 2551 หรือ ฟีฟ่า คลับ เวิลด์ คัพ 2000 หรือ ฟีฟ่า คลับ เวิลด์ แชมเปี้ยนชิพ 2000 เป็นการแข่งขันฟุตบอลชิงแชมป์สโมสรโลกภายการรับรับของฟีฟ่าเป็นครั้งแรก ทำการแข่งขันกันระหว่างวันที่ 5-14 ม.ค. ที่ประเทศบราซิล การแข่งขันครั้งนี้มีทีมที่เข้าร่วมการแข่งขัน 8 ทีม แบ่งออกเป็น 2 กลุ่ม กลุ่มละ 4 ทีม แข่งขันแบบพบกันหมดในกลุ่ม จากนั้นเอาทีมอันดับที่ 1 ของแต่ละกลุ่ม มาแข่งขันนัดชิงชนะเลิศ ขณะที่ทีมอันดับที่ 2 ของแต่ละกลุ่ม จะมาแข่งในนัดชิงอันดับที่ 3 โดยทีมที่ได้แชมป์รายการนี้เป็นทีมแรกคือ โครินเธี่ยนส์ จากบราซิล3 ประตู
จายาปูรา
จายาปูรา () เป็นเมืองหลักของจังหวัดปาปัว บนเกาะนิวกินี ประเทศอินโดนีเซีย ตั้งอยู่บริเวณอ่าวยซ ซูดาร์โซ (อ่าวฮัมโบลต์) มีประชากรอาศัยประมาณ 2 แสนคน
สหโรงแรมไทยและการท่องเที่ยว
บริษัท สหโรงแรมไทยและการท่องเที่ยว จำกัด เป็นรัฐวิสาหกิจ กลุ่มพาณิชย์และบริการ สังกัดกระทรวงการคลัง จัดตั้งเป็นบริษัทเมื่อปี พ.ศ. 2496 เพื่อดำเนินการก่อสร้างโรงแรมขนาดใหญ่ในกรุงเทพมหานคร โดยมีชื่อว่า "โรงแรมเอราวัณ" ต่อมาในปี พ.ศ. 2534 ได้จัดตั้งบริษัทร่วมทุนเพื่อพัฒนากิจการ คือ บริษัทโรงแรมเอราวัณ จำกัด และดำเนินกิจการ "โรงแรมแกรนด์ ไฮแอท เอราวัณ" ในปัจจุบัน
บริษัท สหโรงแรมไทยและการท่องเที่ยว จำกัด เกิดขึ้นจากแนวความคิดในการปรับปรุงพัฒนาบ้านเมือง หลังภัยสงครามโลกครั้งที่สอง ในรัฐบาลของจอมพล ป. พิบูลสงคราม นายกรัฐมนตรี ซึ่งในขณะนั้น พลโท ประยูร ภมรมนตรี รัฐมนตรีว่าการกระทรวงการคลัง ได้เสนอให้มีการก่อสร้างโรงแรมขนาดใหญ่ในกรุงเทพมหานคร เมื่อปี พ.ศ. 2495 เพื่อเตรียมรองรับการประชุมสหภาพรัฐสภา สมัยที่ 45 ในปี พ.ศ. 2499 คณะรัฐมนตรี จึงมีมติเห็นชอบให้จัดตั้งบริษัทจำกัดขึ้น เพื่อเป็นองค์กรดำเนินการจัดตั้งโรงแรมดังกล่าว โดยมีชื่อว่า "บริษัทสหโรงแรมไทยและการท่องเที่ยว จำกัด" มีชื่อภาษาอังกฤษว่า "The Syndicate of Thai Hotels and Tourists Enterprises Limited" จดทะเบียนเมื่อวันที่ 26 มีนาคม พ.ศ. 2496 โดยมีผู้เริ่มการตั้งบริษัท 8 คน คือ พลตำรวจเอก เผ่า ศรียานนท์ พลโท ประยูร ภมรมนตรี โชติ คุณะเกษม สัญญา ยมะสมิต พันตรี รักษ์ ปันยารชุน พลตรี ไชย ประทีปะเสน ศุจิน ลพานุกรม และหม่อมราชวงศ์เฉลิมลาภ ทวีวงษ์
ในระยะแรกจะใช้พื้นที่บริเวณสวนลุมพินี เป็นสถานที่ก่อสร้างแต่ถูกยับยั้งเนื่องจากเป็นการขัดพระราชประสงค์ของ
พระบาทสมเด็จพระมงกุฎเกล้าเจ้าอยู่หัว ซึ่งได้พระราชทานให้เป็นสวนสาธารณะ ต่อมารัฐบาลได้รับโอนที่ดินบริเวณแยกราชประสงค์ ซึ่งสำนักงานทรัพย์สินส่วนพระมหากษัตริย์ เป็นผู้ให้บริษัทโรงแรมพระนคร จำกัด กู้เงินซื้อสำหรับสร้างโรงแรม แต่ไม่สามารถตกลงเจรจากันได้ รัฐบาลจึงได้ซื้อที่ดินดังกล่าวมูลค่า 6.6 ล้านบาท โดยแบ่งเป็นหุ้นให้สำนักงานทรัพย์สินส่วนพระมหากษัตริย์ จำนวน 5 ล้านบาท และชำระเป็นเงิน 1.6 ล้านบาท
บริษัทสหโรงแรมไทยฯ ได้ดำเนินการก่อสร้างอาคารโรงแรมสูง 4 ชั้น ด้วยเงินงบประมาณ 75 ล้านบาท มีจำนวนห้องพัก 250 ห้อง โดยใช้ชื่อว่า "โรงแรมเอราวัณ" เปิดดำเนินการครั้งแรกเมื่อวันที่ 9 พฤศจิกายน พ.ศ. 2499 โดยมีจอมพล ป.พิบูลสงคราม เป็นประธานในพิธีเปิด หลังจากนั้นในปี พ.ศ. 2522 บริษัทฯ ได้ศึกษาแนวทางในการปรับปรุงโครงสร้างโรงแรม กระทั่งคณะรัฐมนตรี มีมติเมื่อวันที่ 26 กุมภาพันธ์ พ.ศ. 2528 ให้กระทรวงการคลัง ดำเนินการปรับปรุงกิจการโรงแรมเอราวัณ โดยการร่วมทุนกับภาคเอกชน ซึ่งบริษัทที่ได้เข้าร่วมทุนในครั้งนั้นคือ บริษัท อัมรินทร์ดิเวลลอปเม้นท์ จำกัด โดยมีการแถลงข่าวร่วมทุน เมื่อวันที่ 9 พฤศจิกายน พ.ศ. 2530 จัดตั้งบริษัท โรงแรมเอราวัณ จำกัด (มหาชน) เป็นบริษัทร่วมทุน และปิดกิจการโรงแรมเอราวัณ เมื่อวันที่ 2 มกราคม พ.ศ. 2531
กระทั่งบริษัท โรงแรมเอราวัณ จำกัด (มหาชน) ได้ดำเนินการเปิดบริการใหม่ เมื่อวันที่ 3 ธันวาคม พ.ศ. 2534 โดยใช้ชื่อว่า "โรงแรมแกรนด์ ไฮแอท เอราวัณ" เป็นโรงแรมระดับ 5 ดาว สูง 22 ชั้น
บริษัท สหโรงแรมไทยและการท่องเที่ยว จำกัด มีกระทรวงการคลัง เป็นผู้ถือหุ้นใหญ่ ร้อยละ 84.08 รองลงมาคือ บริษัท ทุนลดาวัลย์ จำกัด (ร้อยละ 12.5) และบริษัท การบินไทย จำกัด (มหาชน) (ร้อยละ 1.25)
บริษัทฯ มีรายได้จากการให้เช่าที่ดินบริเวณแยกราชประสงค์ ถนนราชดำริ มูลค่าปีละ 10.92 ล้านบาท
ดับเบิลยูซีดับเบิลยู เวิลด์ไวด์
ดับเบิลยูซีดับเบิลยู เวิลด์ไวด์ เป็นรายการโทรทัศน์ที่เกี่ยวกับมวยปล้ำอาชีพ ของ เวิลด์แชมเปี้ยนชิพเรสต์ลิง (ดับเบิลยูซีดับเบิลยู) โดยออกอากาศ ตั้งแต่ค.ศ. 1975 -21 มีนาคม ค.ศ. 2001 เป็นรายการโทรทัศน์อีกรายการหนึ่งของดับเบิลยูซีดับเบิลยูที่อยู่นานที่สุดของดับเบิลยูซีดับเบิลยู ตั้งแต่ปี ค.ศ. 1975 ถึง ค.ศ. 2001 รวม 26 ปี
ศาลเจ้าเมจิ
ศาลเจ้าเมจิ () เป็นศาลเจ้าในศาสนาชินโต สร้างขึ้นในปี ค.ศ. 1920 เพื่ออุทิศถวายแด่ดวงวิญญาณของสมเด็จพระจักรพรรดิเมจิ และสมเด็จพระจักรพรรดินีโชเก็ง พระพันปีหลวง ตั้งอยู่ในเขตชิบุยะ กรุงโตเกียว
ฟุตบอลชิงแชมป์สโมสรโลก 2012
ฟุตบอลชิงชนะเลิศสโมสรโลก 2555 หรือ ฟีฟ่า คลับ เวิลด์ คัพ 2012 เป็นการแข่งขันครั้งที่ 9 ของรายการนี้ แข่งขันกันระหว่างวันที่ 6-16 ธ.ค. ที่ประเทศญี่ปุ่น
มาตราชั่งตวงวัดของญี่ปุ่น
ชักกันโฮ () เป็นชื่อเรียกมาตราชั่งตวงวัดตามประเพณีญี่ปุ่น ชื่อ "ชักกันโฮ" นี้มาจากการประสมระหว่างคำว่า "ชะกุ" (หน่วยวัดความยาว) และ "คัง" (หน่วยวัดมวล)
มีต้นกำเนิดมาจากจีน สมัยราชวงศ์ซางในช่วงก่อนคริสต์ศักราชราว 13 ศตวรรษ และมีเสถียรภาพมากที่สุดในยุคราชวงศ์โจว และเริ่มแพร่หลายไปในญี่ปุ่น, โชซ็อน และชาติในเอเชียตะวันออกเฉียงใต้ ซึ่งหน่วยการวัดของราชวงศ์ถังได้รับการนำมาใช้อย่างเป็นทางการในญี่ปุ่น ในปี พ.ศ. 1244 และมีการปรับปรุงหน่วยการวัดในญี่ปุ่นเองนับแต่นั้นเรื่อยมา
ชะมดแปลงลายจุด
ชะมดแปลงลายจุด หรือ อีเห็นลายเสือ (, ) เป็นชะมดชนิดหนึ่ง
เป็นชะมดที่ไม่มีต่อมกลิ่นเช่นเดียวกับชะมดแปลงลายแถบ ("P. linsang") และมีรูปร่างลักษณะคล้ายคลึงกัน แต่ส่วนหัวมีขนสีน้ำตาลอ่อน ลักษณะเด่นคือ มีจุดสีน้ำตาลเข้มหรือดำขึ้นอยู่ประปรายตามลำตัว หางยาวและมีแถบสีขาวสลับดำ หรือน้ำตาลเข้มเป็นปล้องประมาณ 7 ปล้อง
มีความยาวลำตัวและหัวประมาณ 35-37 เซนติเมตร ความยาวส่วนหาง 31-34 เซนติเมตร มีน้ำหนักประมาณ 700 กรัม มีการกระจายพันธุ์ตั้งแต่เนปาล, แคว้นสิกขิมและแคว้นอัสสัมของอินเดีย, ภาคใต้ของจีน, ภาคเหนือของพม่า, ไทย, ลาว และเวียดนาม
มักอาศัยอยู่ตามลำพังเพียงตัวเดียว ยกเว้นในฤดูผสมพันธุ์หรือมีลูกอ่อนอาจอยู่เป็นคู่หรือหลายตัว มักพบในพื้นที่ที่มีความสูงจากระดับน้ำทะเลประมาณ 1,500-2,700 เมตร ล่าสัตว์ขนาดเล็ก เช่น กระรอก, หนู, นก และแมลงต่าง ๆ เป็นอาหาร ออกหากินในเวลากลางคืน ส่วนใหญ่จะหากินเป็นหลักบนต้นไม้ นานครั้งจึงจะลงมาบนพื้นดิน มีฤดูผสมพันธุ์ในเดือนกุมภาพันธ์-สิงหาคม ออกลูกครั้งละ 2 ตัว ใช้โพรงไม้ในการเลี้ยงดูลูกอ่อน
จัดเป็นสัตว์ป่าคุ้มครอง ตามพระราชบัญญัติสงวนและคุ้มครองสัตว์ป่า พุทธศักราช 2535
ดับเบิลยูซีดับเบิลยู แบชแอทเดอะบิช
ดับเบิลยูซีดับเบิลยู แบชแอทเดอะบิช เป็นรายการเพย์-เพอร์-วิวมวยปล้ำอาชีพของ เวิลด์แชมเปี้ยนชิพเรสต์ลิง (WCW) โดยจัดขึ้นครั้งแรกเมื่อปี ค.ศ. 1994 ถึง ค.ศ. 2000 รวม 7 ครั้ง โดยจัดขึ้นในช่วงเดือนกรกฎาคม ต่อมาในปี ค.ศ. 2001 รายการเพย์-เพอร์-วิวนี้ได้ยุติลง เนื่องจาก WWE ได้ซื้อกิจการของ WCW ไป
ตลาดบางแค
ตลาดบางแค หรือ ตลาดสดบางแค เป็นตลาดสดขนาดใหญ่ เก่าแก่และยาวนานแห่งหนึ่งของกรุงเทพมหานครและฝั่งธนบุรี จุดเริ่มต้นตั้งอยู่ที่ ซอยเพชรเกษม 39/1 (ชุมชนแสงหิรัญ) ในแขวงบางหว้า เขตภาษีเจริญ กรุงเทพมหานคร ข้ามคลองราชมนตรีเข้าสู่พื้นที่แขวงบางแค เขตบางแค กรุงเทพมหานคร และ พื้นที่บริเวณตลาดสดบางแคนี้ไปสิ้นสุดตรงทางแยกบางแค (ถนนบางแค) ในแขวงบางแค เขตบางแค กรุงเทพมหานคร
ตลาดบางแค มีจุดกำเนิดจากการที่พื้นที่ตรงนี้เป็นชุมชนมาแต่ดั้งเดิม และเป็นเส้นทางสัญจรไปมาของผู้คนโดยเรือผ่านทางคลองภาษีเจริญ และคลองบางแค จึงมีการค้าขายกันเป็นวิถีชีวิต ต่อมาในยุคก่อนพุทธศักราช 2500 รัฐบาลโดย จอมพลแปลก พิบูลสงคราม นายกรัฐมนตรีมีนโยบายต้องการให้กรุงเทพมหานครมีความสวยสะอาด มีระเบียบวินัย หลวงพรหมโยธี นายกเทศมนตรีพระนคร ได้กวดขันให้แม่ค้าหาบเร่ตามสถานที่ต่าง ๆ ในกรุงเทพฯ เช่น ท้องสนามหลวง, ลานพระบรมรูปทรงม้า ย้ายมาขาย ณ ที่แห่งใหม่ เช่น สะพานเทเวศน์, ท่าเตียน, ถนนวรจักร, หน้าโรงไฟฟ้าสามเสน รวมถึง ณ ที่แห่งนี้ด้วย
ซึ่งตลาดสดบางแคมีของขายมากมายอาทิ เช่น ผัก, ผลไม้, ขนมหวาน, ข้าวแกงต่าง ๆ ฯลฯ
ในปี พ.ศ. 2555 มีการก่อสร้างรถไฟฟ้ามหานคร สายเฉลิมรัชมงคล (รถไฟฟ้ามหานคร สายสีน้ำเงิน) ซึ่งจะมีการก่อสร้างสถานีบางแคบริเวณตลาดแห่งนี้ ทำให้ผู้ค้าขายและผู้อยู่อาศัยได้รวมตัวกันคัดค้านการก่อสร้าง
ชะมดแผงสันหางดำ
ชะมดแผงสันหางดำ (, ) เป็นชะมดชนิดหนึ่ง
มีรูปร่างและลักษณะคล้ายคลึงกับชะมดแผงหางปล้อง ("V. zibetha") แต่ต่างกันที่บริเวณหาง โดยหางของชะมดแผงสันหางดำจะมีลายขวางสีดำบริเวณด้านบนของหางลากยาวมาจากโคนหางถึงปลายหาง ทำให้ปล้องหางไม่แยกขาดจากกันเหมือนชะมดแผงหางปล้อง ปลายหางมีสีดำและมีลายจุดสีดำกระจายไปทั่วตัว
มีความยาวลำตัวและส่วนหัว 72-85 เซนติเมตร ความยาวส่วนหาง 30-36.9 เซนติเมตร น้ำหนักประมาณ 8-9 กิโลกรัม
มีการกระจายพันธุ์อยู่ทั่วไปในภูมิภาคเอเชียตะวันออกเฉียงใต้ สามารถอาศัยอยู่ได้ในป่าหลากหลายประเภท ทั้งป่าสมบูรณ์ และตามสวนเกษตรกรรมต่าง ๆ เช่น สวนยางพารา หรือสวนปาล์มน้ำมัน แต่ส่วนมากมักพบเห็นตามพื้นที่ที่มีความสูงตั้งแต่ 80-200 เมตร จากระดับน้ำทะเล โดยปกติแล้วมักอาศัยและหากินตามลำพัง ยกเว้นในฤดูผสมพันธุ์หรือเลี้ยงดูลูกอ่อน จะอยู่ด้วยกันเป็นคู่
จัดเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่าแห่งประเทศไทย พุทธศักราช 2535
คาตาโนะ
คาตาโนะ () เป็นเมืองในจังหวัดโอซากะ ประเทศญี่ปุ่น ก่อตั้งเมื่อวันที่ 3 พฤศจิกายน พ.ศ. 2514 มีขนาดพื้นที่ทั้งสิ้น 25.55 ตารางกิโลเมตร ในปี พ.ศ. 2553 มีจำนวนประชากร 77,680 คน
องค์การสะพานปลา
องค์การสะพานปลา () เป็นรัฐวิสาหกิจ สังกัดกระทรวงเกษตรและสหกรณ์ ก่อตั้งขึ้นเมื่อปี พ.ศ. 2496 ตามพระราชบัญญัติจัดระเบียบกิจการแพปลา พ.ศ. 2496 ซึ่งประกาศในราชกิจจานุเบกษา เมื่อวันที่ 20 มกราคม พ.ศ. 2496 มีผลบังคับใช้ในวันถัดมา เพื่อดำเนินการเกี่ยวกับสะพานปลา ตลาดสินค้าสัตว์น้ำ และอุตสาหกรรมประมง โดยในระยะแรกได้รับโอนกิจการแพปลา ของกรมการประมง มาจัดตั้งเป็นนิติบุคคล
องค์การสะพานปลา เป็นรัฐวิสาหกิจที่มีรายได้จากการจำหน่ายสัตว์น้ำ น้ำมันเชื้อเพลิงสำหรับชาวประมง และค่าบริการ ค่าธรรมเนียมต่างๆ โดยรายได้ส่วนใหญ่มากจากค่าบริการ ค่าธรรมเนียม (95.2 ล้านบาท) และการจำหน่ายสินค้าสัตว์น้ำและผลิตภัณฑ์แปรรูป (92.1 ล้านบาท) รวมมูลค่ารายได้ในปี พ.ศ. 2553 จำนวน 320 ล้านบาท แต่องค์การสะพานปลา มีรายจ่ายประจำในการบริหารและการดำเนินงานกว่า 174 ล้านบาท รวมแล้วในปี พ.ศ. 2553 มีกำไรสุทธิจำนวน 1.18 ล้านบาท
องค์การสะพานปลา มีอำนาจจัดตั้งสะพานปลา โดยการอนุมัติจากคณะรัฐมนตรี และประกาศในราชกิจจานุเบกษา ปัจจุบันมีสะพานในความดูแลขององค์การสะพานปลา จำนวน 4 แห่ง ได้แก่
องค์การสะพานปลา มีท่าเทียบเรือประมงในความดูแล จำนวน 14 แห่ง ได้แก่
วัดศรีโคตรบูร
วัดศรีโคตรบูร ตั้งอยู่ริมแม่น้ำโขง ห่างจากตัวเมืองท่าแขกประมาณ 6 กิโลเมตร วัดศรีโคตรบูร
เป็นวัดที่สร้างขึ้นในสมัยที่ยังใช้ชื่อว่าเมืองศรีโคตรบูร ภายในเป็นที่ตั้งขององค์พระธาตุ โดยชาวบ้านเชื่อกันว่าสร้างขึ้นในสมัยพระเจ้านันทะแสนแห่งเมืองศรีโคตรบูรต่อมาได้รับการบูรณะครั้งแรกในสมัยพระเจ้าไชยเชษฐาธิราช ในช่วงงานเทศกาลสงกรานต์และปีใหม่ชาวบ้านจะจัดงานวัดอย่างยิ่งใหญ่บริเวณลานวัดและทำบุญเหมือนประเทศไทย นอกจากนี้ภายในวิหารมีพระพุทธรูปองค์ใหญ่ โดยพระเจ้าอนุวงศ์เป็นผู้สร้างไว้
รายชื่อประเทศที่เป็นเกาะ
ด้านล่างนี่เป็นรายชื่อประเทศที่เป็นเกาะ เกาะ หมายถึง ผืนดิน (ขนาดเล็กกว่าทวีป) ที่ล้อมรอบด้วยน้ำ ประเทศเกาะจำนวนมากครอบคลุมกลุ่มเกาะ ดังเช่นในกรณีของสหพันธรัฐไมโครนีเซียและฟิลิปปินส์ (ซึ่งประกอบด้วยเกาะนับหลายพันเกาะ) ประเทศเกาะอื่น ๆ เพียงประกอบด้วยเกาะ ๆ เดียว เช่น นาอูรู บางประเทศเกาะที่ประกาศไม่ได้รับการยอมรับเป็นสากลว่ามีเอกราชทางการเมือง มีการถกเถียงถึงสถานภาพของออสเตรเลีย แม้มักถูกพิจารณาว่าเป็นทวีป แต่ก็ยังมีการเรียกว่าเป็นเกาะอยู่บ่อยครั้ง และไม่มีพรมแดนทางบก
โฟล์กสวาเกน
โฟล์กสวาเกน () เป็นรถยนต์ที่ถือกำเนิดในเยอรมันในสมัยของอดอล์ฟ ฮิตเลอร์ ซึ่งถูกตั้งโจทย์ว่าต้องเป็นรถที่มีสมรรถนะดีพอ ประโยชน์ใช้สอยมากพอ และราคาถูกเท่ารถจักรยานยนต์ (ในสมัยนั้น) อีกด้วย โดยผู้ออกแบบรถ คือ แฟร์ดีนันท์ พอร์เชอ ผู้ให้กำเนิดรถยนต์ยี่ห้อปอร์เช่ (Porsche) โฟล์กสวาเกนหมายถึง "รถของประชาชน" ในภาษาเยอรมัน คำขวัญปัจจุบันคือ Das Auto (ภาษาเยอรมัน แปลว่า รถยนต์)
โฟล์กสวาเกนเป็นผู้ผลิตรถยนต์เยอรมันและเป็นยี่ห้อที่ยิ่งใหญ่ที่สุดที่ขายในกลุ่มโฟล์กสวาเกน ซึ่งปัจจุบันเป็นเจ้าของหลายยี่ห้อด้วยกันอาทิ ออดี้, เบนท์ลีย์, บูกัตติ, ลัมโบร์กีนี, ซีท ถือหุ้น 49.9% ของปอร์เช่, สโกด้า และรถบรรทุกสแกนเนีย รถโฟล์กสวาเกนรู้จักกันส่วนมากว่า "รถเต่า" (ชื่อรุ่นของมันคือ Beetle อ่านว่า บีเทิล) ซึ่งมีมาตั้งแต่รุ่นแรกสุด ออกแบบมาคล้ายกับ เต่า และยังคงความเป็นเอกลักษณ์ไว้จนถึงปัจจุบัน
วงศ์ลิงโลกเก่า
ลิงโลกเก่า () คือ ลิงที่อยู่ในวงศ์ Cercopithecidae ในวงศ์ใหญ่ Cercopithecoidea ซึ่งแบ่งออกได้เป็นอีก 2 วงศ์ย่อย
ลิงโลกเก่า คือ ลิงที่อยู่ในบริเวณซีกโลกที่เรียกว่า โลกเก่า คือ ทวีปเอเชีย, แอฟริกา และยุโรป ซึ่งลิงกลุ่มนี้มีลักษณะโดยรวม คือ ไม่มีหางยาวสำหรับการยึดเหนี่ยว ขณะเดียวกันกลับมีการพัฒนานิ้วหัวแม่มือให้หันเข้าหากัน สามารถพับหัวแม่มือเข้าหาฝ่ามือได้ เพื่อช่วยในการจับสิ่งของ มีฟันกราม 2 ซี่ เช่นเดียวกับมนุษย์ ปัจจุบันมีความสามารถในการมองเห็นได้ดีมาก สันนิษฐานว่าลิงโลกเก่าอาจเป็นบรรพบุรุษของเอป หรือลิงไม่มีหาง
วงศ์ย่อยและสกุล
คาชิวะ เรย์โซล
สโมสรฟุตบอลคะชิวะ เรย์โซล ก่อตั้งเมื่อปี พ.ศ. 2483 เดิมชื่อสโมสรฟุตบอลฮิตาชิ ซึ่งเป็นหนึ่งในสโมสรที่ร่วมก่อตั้งซอกเกอร์ ลีก
สโมสรตั้งอยู่ในเมืองคะชิวะ, จังหวัดชิบะ ซึ่งอยู่ห่างออกไปทางตะวันออกเฉียงเหนือของกรุงโตเกียว โดยคำว่า "เรย์โซล" มาจาก "เรย์" ใน ภาษาสเปน แปลว่า ราชา และ "โซล" ใน ภาษาโปรตุเกส แปลว่า ดวงอาทิตย์ เมื่อนำมารวมกันจึงหมายความว่า "ราชาดวงอาทิตย์หรือเจ้าชายสุริยะ" เพื่อต้องการสื่อถึงบริษัทแม่อย่างฮิตาชิ เนื่องจากคำว่า "ฮิ" ใน ภาษาญี่ปุ่น หมายถึง ดวงอาทิตย์ เช่นกัน
สโมสรก่อตั้งเมื่อปี พ.ศ. 2483 (1940) หรือเมื่อ 72 ปีที่แล้ว เดิมชื่อสโมสรฟุตบอลฮิตาชิ ซึ่งเป็นหนึ่งในสโมสรที่ร่วมก่อตั้ง Japan Soccer League
สโมสรตั้งอยู่ในเมืองคะชิวะ, จังหวัดชิบะ ซึ่งอยู่ห่างออกไปทางตะวันออกเฉียงเหนือของกรุงโตเกียว ประมาณ 1 ชม.
ยุคแห่งความสำเร็จของสโมสรอยู่ในช่วงกลางทศวรรษที่ 70 (ช่วง พ.ศ. 2513 - พ.ศ. 2522)
โดยสามารถคว้าแชมป์ เอมเพเรอร์ คัพ(เอฟเอ ของญี่ปุ่น)ได้ 2 สมัย
รวมทั้งการปั้นนักเตะทีมชาติญี่ปุ่นอีกหลายคน
และเนื่องด้วยเป็นทีมที่มีอายุเก่าแก่ จึงต้องผ่านการขึ้นๆลงๆในลีกของญี่ปุ่นบ่อยครั้ง
ปี 1986 
ต้องตกลงไปเล่นใน เจลีก2
จากนั้นก็กลับขึ้นมาสู่ลีกสูงสุดได้อีกครั้งในปี 1989 แต่ก็ตกชั้นไปอีกในปีถัดมา (1990)
แล้วกลับขึ้นมาลีกสูงสุดทันทีในปีถัดไป(1991) หลังจากนั้นก็ขึ้นๆลงๆเรื่อยมา
ในปี 2010 
พวกเขาชนะเลิศ เจลีก2มาครอง และได้เลือนชั้นขึ้นสู่เจลีก1
ตามมาด้วยการทำสิ่งที่ไม่มีใครคาดถึง
นั่นคือการชนะเลิศเจลีก ซึ่งเป็นลีกสูงสุดมาครองได้ในปีถัดมาคือปี 2011
ทำให้ Kashiwa Reysol กลายเป็นทีมแรกในประวัติศาสตร์ที่คว้าแชมป์ 2 ดิวิชั่นได้ติดต่อกัน
และได้สิทธิ์ไปแข่งขันรายการ ชิงแชมป์สโมสรโลก 2011 ด้วย (จบด้วยการได้อันดับ 4) ซึ่งนัดแรกพวกเขาสามารถเอาชนะ ออคแลนด์ซิตี จากนิวซีแลนด์ได้ ก่อนที่จะมาปราชัยให้กับสโมสรฟุตบอลซานโตส จากบราซิล ไป 3-1
สนามเหย้า ของสโมสร ชื่อว่า สนามฟุตบอลฮิตาชิประจำจังหวัดคะชิวะตั้งอยู่ในจังหวัดชิบะ ความจุ 15,900 ที่นั่ง สร้างเสร็จปี พ.ศ. 2528 (1985)
ฮิตาชิ ซอกเกอร์ คลับคะชิวะ เรย์โซลบันทึกล่าสุด 17 ตุลาคม พ.ศ. 2556
พรรคสมรังสี
พรรคสมรังสี (; ตัวย่อ: SRP; , Kanakpak Sam Rainsy) เป็นพรรคที่เน้นตัวบุคคลและเสรีนิยมในกัมพูชา พรรคนี้เป็นสมาชิกของสภาเสรีภาพและประชาธิปไตยแห่งเอเชีย ชื่อของพรรคตั้งตามสม รังสี หัวหน้าพรรค พรรคนี้ก่อตั้งเมื่อ พ.ศ. 2538 ในชื่อพรรคชาติเขมร (Khmer National Party) และเปลี่ยนมาใช้ชื่อปัจจุบันเมื่อ พ.ศ. 2541 โดยมีนโยบายตรงข้ามกับพรรคประชาชนกัมพูชา และหลังจากพรรคฟุนซินเปกอ่อนแอลง พรรคสมรังสีกลายเป็นพรรคใหญ่เป็นอันดับสองของกัมพูชาตั้งแต่ พ.ศ. 2551
ในการเลือกตั้ง พ.ศ. 2541 พรรคสมรังสีได้ 15 จาก 123 ที่นั่ง ต่อมาใน พ.ศ. 2546 ได้ 24 ที่นั่ง และใน พ.ศ. 2551 ได้ 26 ที่นั่ง ในการเลือกตั้งสมาชิกวุฒิสภาเมื่อ พ.ศ. 2549 ได้ 2 ที่นั่ง ใน พ.ศ. 2552 พรรคสมรังสีได้เป็นพันธมิตรร่วมกับพรรคสิทธิมนุษยชนในชื่อขบวนการประชาธิปไตยเพื่อความเปลี่ยนแปลง ในการเลือกตั้งสมาชิกวุฒิสภา พ.ศ. 2555 พรรคสมรังสีได้ 9 ที่นั่ง
ใน พ.ศ. 2551 ตวต ซารอน สมาชิกของพรรคสมรังสีถูกตำรวจจับและนำตัวไปกักขัง ทำให้กลุ่มสิทธิมนุษยชนนานาชาติกล่าวหาว่าเป็นการข่มขู่สมาชิกพรรคสมรังสี ตวต ซารอนถูกปล่อยตัวเมื่อ 26 พฤศจิกายน พ.ศ. 2553 โดยได้รับพระราชทานอภัยโทษ
เอป
เอป หรือ ลิงไม่มีหาง () เป็นไพรเมตที่อยู่ในวงศ์ใหญ่ Hominoidea ซึ่งสามารถแบ่งออกได้เป็นอีก 2 วงศ์
เอป คือ ลิงที่ไม่มีหาง มีแขนที่ยาวกว่าลิงในวงศ์อื่น ๆ มีนิ้วที่ใช้ในการหยิบจับและใช้ประโยชน์คล้ายคลึงกับมนุษย์มากกว่าสัตว์ในอันดับลิงใด ๆ สามารถเดินตัวตรงได้ สันนิษฐานว่าเอปนั้นวิวัฒนาการมาจากลิงโลกเก่า
เอปในปัจจุบันมีเพียง 4 จำพวกเท่านั้น พบในทวีปแอฟริกา และเอเชียแถบเอเชียใต้และเอเชียตะวันออกเฉียงใต้ คือ ชิมแปนซี, กอริลลา, อุรังอุตัง และชะนี
จากการศึกษาสารพันธุกรรมพบว่า กอริลล่าและชิมแปนซีมีความใกล้ชิดทางสายวิวัฒนาการกับมนุษย์มากกว่าเอปที่พบในทวีปเอเชีย ซึ่งได้แก่ ชะนีและอุรังอุตัง ซึ่งมีจำนวนโครโมโซม 48 อัน ในขณะที่มนุษย์มี 46 อัน โดยเฉพาะชิมแปนซีนั้น มีหมู่โลหิตแบ่งได้เป็น A, B, O เช่นเดียวกับมนุษย์ และจากหลักฐานทางชีววิทยาระดับโมเลกุลพบว่าดีเอ็นเอของมนุษย์มีความคล้ายกันกับชิมแปนซีถึงร้อยละ 98.4 นอกจากนี้แล้วจากหลักฐานดังกล่าวยังทำให้สันนิษฐานได้ว่าบรรพบุรุษของมนุษย์ วิวัฒนาการแยกจากลิงไม่มีหางเมื่อประมาณ 7.5-4 ล้านปีที่ผ่านมา ซึ่งลิงไม่มีหางจัดได้ว่าเป็นสัตว์ที่มีความเฉลียวฉลาดมากกว่าสัตว์จำพวกใด ๆ ในโลก
วงศ์ย่อยและสกุล
นีล ฟินน์
นีล มูลเลน ฟินน์ () เกิดเมื่อวันที่ 27 พฤษภาคม  ค.ศ. 1958 เป็นนักร้องชาวนิวซีแลนด์อดีตสมาชิกวงสปลิตเอนซ์ และนักร้องนำแห่งวงคราวเดดเฮาส์ เขาได้ได้บันทึกเสียงและประสบความสำเร็จกับอัลบั้มเดี่ยวของเขา และประกอบดนตรีที่หลากหลายต่างๆนานากับวง 7 Worlds Collide
ถวิล จันทร์ประสงค์
ถวิล จันทร์ประสงค์ (13 กุมภาพันธ์ พ.ศ. 2475 – 18 มีนาคม พ.ศ. 2555) อดีตนักการเมืองชาวไทย และอดีตรัฐมนตรีช่วยการกระทรวงเกษตรและสหกรณ์
ถวิล จันทร์ประสงค์ เกิดเมื่อวันที่ 13 กุมภาพันธ์ พ.ศ. 2475 จบการศึกษาทางด้านเกษตรศาสตร์และนิติศาสตร์จากโรงเรียนฝึกหัดครูสกลนคร เป็นสมาชิกสภาผู้แทนราษฎร (ส.ส.) 6 สมัย ของจังหวัดนนทบุรี คือ ในปี พ.ศ. 2522, พ.ศ. 2526, พ.ศ. 2531, พ.ศ. 2535/1, พ.ศ. 2535/2 และพ.ศ. 2538 โดยในระยะสุดท้ายนี้ได้ดำรงตำแหน่งรัฐมนตรีช่วยว่าการกระทรวงเกษตรและสหกรณ์ในรัฐบาลชุดที่มีชวน หลีกภัย เป็นนายกรัฐมนตรี
นอกจากนี้แล้ว ยังเป็นสมาชิกวุฒิสภา (ส.ว.) ประจำจังหวัดนนทบุรี ระหว่างปี พ.ศ. 2543-พ.ศ. 2549
ชีวิตส่วนตัว ถวิลสมรสกับนางพิมพา จันทร์ประสงค์ มีบุตร-ธิดาทั้งหมด 6 คน ในระยะหลังถวิลได้วางมือทางการเมือง โดยหันไปทำธุรกิจอสังหาริมทรัพย์ที่จังหวัดภูเก็ต และถูกศาลล้มละลายกลางพิพากษาให้พิทักษ์ทรัพย์ในปี พ.ศ. 2553
ถวิลถึงแก่อนิจกรรมเมื่อวันที่ 18 มีนาคม พ.ศ. 2555 ในเวลา 21.30 น. ที่โรงพยาบาลบำรุงราษฎร์ ด้วยโรคเบาหวานและความดัน สิริอายุ 80 ปี
ลิงแม็กแคก
ลิงแม็กแคก () เป็นสกุลของวงศ์ลิงโลกเก่า (Cercopithecidae) สกุลหนึ่ง ใช้ชื่อสกุลว่า "Macaca" (/แม็ก-คา-คา/)
ลิงในสกุลนี้ มีการกระจายพันธุ์ตั้งแต่ทวีปแอฟริกาตอนเหนือจนถึงเอเชีย เป็นลิงที่พบได้อย่างกว้างขวาง มีนิ้วมือที่วิวัฒนาการใช้หยิบจับสิ่งต่าง ๆ ได้ดี มีกระพุ้งแก้มที่สามารถใช้เก็บอาหารได้ กินอาหารได้หลากหลาย ทั้งเนื้อสัตว์และพืช บางชนิดมีหางยาว ขณะที่บางชนิดมีหางขนาดสั้น มีพฤติกรรมทางสังคมชอบอยู่รวมกันเป็นฝูง มีโครงสร้างทางสังคมที่สลับซับซ้อนและมีลำดับอาวุโส โดยปกติแล้ว ลิงตัวผู้ที่มีอาวุโสที่สุดหรือมีขนาดตัวใหญ่ที่สุดในฝูงจะเป็นจ่าฝูง ลิงตัวใดที่มีลำดับอาวุโสน้อยกว่าถ้าได้กินอาหารก่อนลิงที่มีอาวุโสมากกว่า ลิงที่อาวุโสมากกว่าอาจแย่งอาหารจากลิงที่อาวุโสน้อยกว่าขณะกำลังจะหยิบเข้าปากได้เลย
ปัจจุบันมีการอนุกรมวิธานไว้ทั้งสิ้น 23 ชนิด (บางข้อมูลจำแนกไว้ 16) โดยมี 6 ชนิดที่พบได้ในประเทศไทย ซึ่งนับเป็นลิงทั้งหมดที่พบได้ในประเทศไทย คือ ลิงแสม ("M. fascicularis"), ลิงกังใต้ ("M. nemestrina"), ลิงกังเหนือ ("M. leonina"), ลิงวอก ("M. mulatta"), ลิงอ้ายเงียะ ("M. assamensis") และลิงเสน ("M. arctoides")
และยังมีอีก 4 ชนิดที่สูญพันธุ์ไปแล้วอีก คือ "M. anderssoni", "M. liangchuanensis", "M. libyca", "M. majori"